text:
Klipp í koyrikortið
Tú fært klipp í koyrikortið fyri álvarslig brot á ferðslulógina, sum tó ikki í sær sjálvum hava við sær frádøming av koyrirættindunum, men sum kunnu vera vandamikil fyri ferðsluna. Klippikortið er galdandi fyri øll motorrikin akfør, sum koyrikort krevst til, tó ikki prutl.
Tú fært klipp, um tú:
- brýtur hámarksferðina fyri lætt akfar við 21 km/t ella meira
- brýtur hámarksferðina fyri tungt akfar við 16 km/t ella meira
- koyrir framvið reyðum ljósi
- koyrir við ov stuttari fjarstøðu til framman fyri koyrandi akfar
- koyrir vinstrumegin gøtuhólmar og ferðsluvitar
- broytir farleið og støðu, fer frá vegjaðara ella skiftir farbreyt til vanda ella óneyðugan bága fyri onnur í ferðsluni
- vendir ella bakkar til vanda ella bága fyri onnur í ferðsluni
- brýtur ásetingar um yvirháling og forboð fyri yvirháling
- økir ferðina, tá tú verður yvirhálaður
- koyrir vandamikla slalom koyring og vandamikla framvið koyring í tættari ferðslu
- yvirhálar við gonguteig
- syrgir ikki fyri, at børn undir 15 ár eru spent í kravdu trygdarútgerðina
- syrgir ikki fyri, at børn millum 8 – 15 ár nýta fastspentan fallhjálm á motorsúkklu
- koyrir við børnum undir 8 ár á motorsúkklu ella í síðuvogni hennara
- koyrir í mótkoyrandi farbreyt ella fer um hindursstriku
- brýtur ásetingar um víkiskyldu
Bert omanfyri nevndu brot, geva eitt klipp.
Er eitt brot, sum er umfatað av klippikortsskipanini, framt í samband við eitt ferðsluóhapp, ella um brotið hevur sett onnur í vanda, ger rætturin av, um tú í staðin missir koyrikortið.
3 klipp innan fyri 3 ár
Fært tú 3 klipp innan fyri 3 ár, verður koyrikortið frádømt treytað. Tað merkir, at tú skal til eina eftiransandi koyriroynd og standa bæði eina teoriroynd og eina verkliga koyriroynd, fyri at varðveita koyrikortið.
Hevur tú fingið koyrikortið á fyrsta sinni fyri styttri enn 3 árum síðan, skalt tú serliga leggja til merkis, at reglurnar eru herdar fyri teg. Tá fært tú eitt koyriforboð longu aftaná 2 klipp innan fyri 3 ár.
Um eitt brot, sum førir til eitt klipp í koyrikortið, er framt í samband við eitt ferðsluóhapp, ella brotið hevur ført við sær vanda fyri onnur, ger rætturin av, um tú í staðin missir koyrikortið.
Einstøku evnini, sum tú kannst fáa klipp fyri:
Brot á ferðmarkið við ávikavist 21 km/t og 16km/t og meira
Tú fært eitt klipp, um tú við t.d. persónbili ella vørubili undir 3.500 kg heildarvekt koyrir 21 km/t omanfyri loyvda ferðmarkið. Støddin á bótini hongur saman við ferðini.
Tú skalt altíð laga ferð tína eftir umstøðunum. Tú skalt geva gætur eftir vega-, veður- og sýnisviðurskiftum, hvussu akfarið sjálvt er og hvussu tað er lastað og ferðsluviðurskiftunum yvirhøvur.
Í talvuni niðanfyri sært tú, hvussu ymisku brotini á ferðmarkið verða revsaði:
1 50 ella 80 km/t ella hægri ferðavmarking. Tað er tó ongantíð loyvt førara av tungum akfari at koyra skjótari enn 70 km/t.
Koyrir framvið reyðum ljósi (§ 24, stk. 1 og 2)
Tú fært eitt klipp fyri at koyra framvið reyðum ljóssignali.
Koyrir við ov stuttari fjarstøðu til framman fyri koyrandi akfar (§ 29a, stk. 3, 1. pkt.)
Tú fært eitt klipp, um tú koyrir við ov stuttari fjarstøðu til framman fyri koyrandi.
Í lógini er ikki ásett nakað fast mark fyri, hvussu stór fjarstøðan skal vera við ymiskari ferð. Lógin sigur, at fjarstøðan til framman fyri koyrandi skal vera so mikið stór, at vandi ikki er fyri ákoyring, um akfarið fyri framman steðgar ella minkar um ferðina. Tað hevur avgerandi týdning, hvussu tú metir um ferðina, eins og vega- og veðurviðurskiftini.
Ásetingin um at hava eina trygga fjarstøðu, er galdandi á øllum vegum. Tú fært tó ikki eitt klipp fyri t.d. at standa í einum bilaraði ella um ein annar bilur knappliga koyrir inn beint framman fyri teg. Klippikortið vendir sær meira móti ferðandi, sum við høgari ferð, leggja seg tætt aftanfyri ein frammanfyri koyrandi og harvið leggja trýst á viðkomandi. Politiið metir í hvørjum einstøkum føri um málini, undir hesum um koyringin førir við sær frádøming av koyrikortinum ella eitt klipp.
Politiið kann nýta videoupptøkur frá ómerktum politibilum, sum prógv í slíkum málum.
Halt fjarstøðu
Ein góður háttur at minna seg á hesa áseting er, at tað í minsta lagi skal vera ein fjarstøða svarandi til 2 sekund til frammanfyri koyrandi bilin, fyri at trygdarfjarstøðan er í lagi. Tvs. at tað skulu ganga í minsta lagi 2 sekund, frá tí at bilurin frammanfyri koyrir framvið einum føstum máli, t.d. einum ljóssteyra, til tú sjálvur koyrir framvið sama máli.
Tú skalt kunna klára at telja spakuliga til ”eitt sekund – tvey sekund” og tá eru tað gingin 2 sekund.
Koyrir vinstrumegin gøtuhólmar og ferðsluvitar (§ 29a, stk. 4)
Tú fært eitt klipp, um tú koyrir vinstrumegin gøtuhólmar, ferðsluvitar og skákateigar.
Tú skalt halda teg høgrumegin gøtuhólmar, ferðsluvitar, skákateigar og tílíkt, ið er á akbreytini. Tú kannst tó koyra vinstrumegin við, um tað er tilskilað við merking ella um vegurin er einvegis.
Broytir farleið og støðu v.m. (§ 29b, stk. 2 og § 29d, stk. 1 og 2)
Tú fært eitt klipp, um tú broytir farleið og støðu til vanda og óneyðugan bága fyri onnur.
Tú skal tryggja tær, at tín atgerð kann henda uttan vanda ella óneyðugan bága fyri onnur, tá tú:
- sneiðir á krossvegi
- fer avstað frá vegjaðara
- skiftir um farbreyt
- ella á annan hátt flytur akfarið til viks
- steðgar ella minkar um ferðina
Tú skal tryggja tær, at tín atgerð kann henda uttan vanda ella bága fyri onnur, tá tú vendir ella bakkar.
Brýtur ásetingar um yvirháling og forboð fyri yvirháling (§ 31a, stk. 1-3 og § 31c)
Tú fært eitt klipp, um tú brýtur ásetingarnar um yvirháling.
Um tú ætlar at yvirhála, skalt tú tryggja tær,
- at tað kann henda vandaleyst
- at farbreytin, har sum farið skal vera framum, á ivaleysa longum teini, er frí fyri ferðslu ímóti
- at tann, ið koyrir frammanfyri, ikki gevur tekin til yvirháling
- at akfør, ið koma aftanífrá, ikki eru byrja at yvirhála
- at tað eftir, at yvirhálingin er framd, uttan iva er møguligt, aftur at koma inn í ferðslustreymin uttan ampa
Yvirháling fer fram vinstrumegin. Tó skal verða yvirhála høgrumegin, um akfør sneiða til vinstru ella týðuliga fyrireika sneiðing til vinstru.
Økir ferðina, tá tú verður yvirhálaður (§ 31b, stk. 1)
Tú fært eitt klipp, um tú økir ferðina, tá tú verður yvirhálaður.
Um tú varnast, at akfar, ið kemur aftanífrá, ætlar at yvirhála vinstrumegin, skalt tú fara so langt til høgru sum møguligt og mást ikki seta meiri ferð á.
Koyrir vandamikla slalom koyring og framvið koyring í tættari ferðslu (§31d, stk. 1)
Tú fært eitt klipp, um tú koyrir slalom koyring ella vandamikla framvið koyring í tættari ferðslu.
Er ferðslan tøtt og koyrir í fleiri røðum, soleiðis at ferðin verður avgjørd av teimum, ið undan koyra, mást tú ikki skifta farbreyt, uttan so er at tú skalt
- sneiða á krossvegi
- sneiða av akbreytini uttan fyri krossveg
- sneiða av á avkoyringarbreyt
- sneiða inn á vegin frá tilkoyringarbreyt
- steðga ella parkera
ella um
- talið av farbreytum minkar, tvs. farbreytirnar flætta saman.
Yvirhálar við gonguteig (§ 31e)
Tú fært eitt klipp, um tú yvirhálar við gonguteig.
Tá tú nærkast einum gonguteigi, mást tú ikki yvirhála ella koyra framvið annað akfar, um so er, at hetta akfar forðar fyri fullum útsýni yvir gonguteigin.
Syrgir ikki fyri, at børn undir 15 ár eru spent í kravdu trygdarútgerðina (§ 42, stk. 6)
Tú fært eitt klipp, um tú sum førari ikki syrgir fyri, at ferðandi í bilinum undir 15 ár, eru spent í kravdu trygdarútgerðina í bilinum.
Tað er ábyrgd førarans, at børn undir 15 ár eru rætt spent føst í bilinum. Børn sum eru fylt 3 ár, men enn ikki 7 ár, kunnu í staðin nýta barnastól. Saman við trygdarbeltinum kann selakoddi nýtast.
Tú fært eit klipp:
- um tú hevur ein ella fleiri ferðandi undir 15 ár, sum ikki eru spent í trygdarbelti
Í bilum uttan belti ella aðra serliga tillagaða útgerð á baksetrinum:
- um tú koyrir børn undir 3 ár í einum bili uttan selar belti ella aðra serliga tillagaða útgerð á baksetrinum, fært tú ikki eitt klipp fyri hetta.
Serásetingar fyri hýruvognar
Í einum hýruvogni er tað ábyrgd førarans, at ferðandi í bilinum undir 15 ár eru spent í trygdarbelti. Men tað er ikki krav um, at børn undir 3 ár eru spent føst í serliga tillagaða útgerð, uttan so er, at hetta er til staðar í hýruvogninum.
Serásetingar fyri bussar
Bussførari í bili / bussi, sum er góðkendur til 10 persónar ella fleiri, førarin íroknaður, fær ikki eitt klipp ella bót, um ferðandi undir 15 ár í bilinum / bussinum ikki eru spent føst, treytað av, at førarin hevur kunnað ferðafólkini um, at tey skulu nýta belti. Kunningarskyldan kann verða fylgd við 3 ymiskum møguleikum:
1.Bussurin er útgjørdur við serligum piktogrammi, ið upplýsir um beltaskylduna.
2.Førarin sigur tað við ferðafólkini.
3.Skyldan verður víst á sjónvarpsskíggja í bussinum.
Syrgir ikki fyri, at ferðafólk millum 8 – 15 ár nýta fastspentan fallhjálm á motorsúkklu (§ 42a, stk. 2)
Tú fært eitt klipp, um tú sum førari á motorsúkklu, ikki syrgir fyri, at ferðafólk millum 8 og 15 ár nýta fastspentan fallhjálm á motorsúkklu ella í síðuvogni.
Tað er ábyrgd førarans, at syrgja fyri, at børn og ung millum 8 og 15 ár, nýta fastspentan fallhjálm, meðan koyrt verður á motorsúkklu ella í síðuvogni til motorsúkklu.
Koyrir við børnum undir 8 ár á motorsúkklu ella í síðuvogni (§ 43, stk. 4, 2. pkt.)
Tú fært eitt klipp, um tú sum førari á motorsúkklu, koyrir við børnum, sum ikki eru fylt 8 ár, á motorsúkklu ella í síðuvogni til motorsúkklu.
Tað er ábyrgd førarans, at syrgja fyri, at børn, sum ikki eru fylt 8 ár, ikki mugu vera sum ferðafólk á motorsúkklu ella í síðuvogni til motorsúkklu.
Koyrir í mótkoyrandi farbreyt (§ 24, stk. 1 og 2)
Tú fært eitt klipp, um tú koyrir móti ferðslurætninginum. T.d. um tú koyrir í skeivari síðu av vegnum ella í mótkoyrandi farbreyt.
Fer um hindrunarstriku undir yvirháling (§ 24, stk. 1 og 2)
Tú fært eitt klipp, um tú fert um hindrunarstriku undir yvirháling. Bót:
Tú skalt gera, sum merkingin á akbreytini fyriskrivar. Hindrunarstrika merkir, at tú ikki má fara um hindrunarstriku ella krossa ”adskillelsen” millum farbreytir, heldur ikki tá vent verður, sneiðing á krossvegi, koyring inn á ein eigindóm ella líknandi.
Er tað neyðugt at fara um hindrunarstriku, t.d. orsakað av vegarbeiði ella steðgaðum ella parkeraðum bili, kannst tú tó við varsemi, fara um hindrunarstriku.
Brýtur ásetingar um víkiskyldu (§ 32, stk. 2 – 4 og 6)
Tú fært eitt klipp, um tú brýtur ásetingarnar um víkiskyldu.
Hesi sløg av víkiskyldu eru: Treytaleys víkiskylda, høgravíkiskylda og vanlig víkiskylda.
Treytaleys víkiskylda
Tú hevur treytaleysa víkiskyldu – tvs. at tú skalt halda av fyri ferðslu frá báðum síðum – við:
- STOP-skelti / steðgilinju. Tú skalt steðga heilt á, áðrenn tú koyrir víðari
- Trýkantskelti (hávatenn-skelti)
- Hávatenn (víkilinju)
- Koyring inn í rundkoyring
- Tá koyrt verður út frá parkeringsøki, eigindómi ella grundøki, bensinstøð ella øðrum líknandi øki uttan fyri veg, frá gøtu, gonguvegi, dyrkivegi ella líknandi og fyri alla útkoyring frá vegi, sum fer um gongubreyt, súkklubreyt ella síðuøksl, sum er hækkað í mun til akbreytina á tí vegi, sum koyrt verður inn á.
Vanliga eigur tú ikki at vera í iva um, at tú skalt halda av fyri ferðslu frá báðum síðum.
Bilførarar hava harumframt víkiskyldu fyri súkklum og prutlum og mótkoyrandi ferðslu í sambandi við høgra- og vinstrasving.
Høgravíkiskylda
Høgravíkiskylda er eyðkend av, at tað hvørki eru skelti ella merking á vegnum. Høgravíkiskylda merkir, at tú skalt halda av fyri ferðslu, sum kemur frá høgru.
Vanlig víkiskylda
Her á landi, hava vit harumframt eina triðju víkiskyldu, nevnliga vanlig víkiskylda, har tann, ið kemur frá vegi við lítlari ferðslu, fer inn á ella tvørtur um veg, sum eyðsæð er meira týðandi, so skal tann, sum kemur frá tí minna vegnum, í góðari tíð minka um ferðina og í hóskandi mun sleppa ferðsluni á tí størra vegnum fram.


c: text/html

text:
Lestrartíð: 1 1/2 - 3 ár
Umsóknarfreist: Læruplássið ásetir freistina
Útbúgvingarstovnur: Tekniski Skúlin í Klaksvík
Útbúgvingarstaður: Klaksvík
Lærupláss: Hesi hava læruplássgóðkenning
Ein føðsluatstøðingur ger mat í stórum køkum. Á skúlanum lærir tú um rávørur, at matgera og at borðreiða, soleiðis at maturin sær leskiligur út.
Ein týdningarmikil partur av arbeiðinum er at leggja til rættis framleiðslu av heilsugóðum mati til nógv fólk. Sum føðsluatstøðingur lærir tú eisini um innkeyp og búskap. Føðsluatstøðingar kunnu arbeiða í stórkøkum, t.d. á sjúkrahúsum, kantinum ella á ellisheimum.
Útbúgvingin gevur grundleggjandi vitan um føðslu og tilgerð av mati. Eisini fært tú vitan um hjálparamboð í stórkøkum. Summi amboð verða brúkt til fyrireikingararbeiði og at gera matin, onnur amboð verða brúkt til at leingja haldførið hjá matinum.
Tú kanst enda útbúgvingina sum føðsluhjálpari ella við sergrein sum føðsluatstøðingur.
Føðsluhjálparar læra um grundleggjandi viðurskifti í einum stórkøki. Skúlagongd fer lutvíst fram á Tekniska Skúla í Klaksvík og lutvíst í Danmark. Útbúgvingin til føðsluhjálpara tekur 1½ ár.
Føðsluatstøðingar læra at menna nýggjar arbeiðshættir og at standa fyri eftirliti við reinføri í køkinum. Í løtuni kann 1. og 2. skúlaskeið takast á Tekniska skúla í Klaksvík og restin í Danmark.
Útbúgvingin til føðsluatstøðing tekur 3 ár. Næmingarnir, sum læra til gastronom og føðsluatstøðing, lesa saman fyrstu 20 vikurnar frá august til januar og velja síðan gastronom ella føðsluatstøði til framhaldandi lestur.
Allar yrkisútbúgvingar eru skipaðar soleiðis, at skift verður millum verkliga læru á góðkendum læruplássi og skúlagongd á yrkisskúla.
Frálæran fevnir m.a. um matvørur, føðslu, kost, reinføri, framleiðslu og dygd, enskt og samfelagsfrøði.
Við hesi útbúgving er tað umráðandi, at tú:
● ert kropsliga væl fyri
● hevur áhuga fyri mati og heilsu
● ert hugaður at arbeiða í køki
● kanst varðveita yvirlitið – eisini tá nógv er at gera
● hevur skil fyri reinføri
● kanst arbeiða sjálvstøðugt og sama við øðrum
● ert hugaður at brúka KT.
Útbúgvingin endar við sveinaroynd.
Fráfaringarroynd fólkaskúlans.
Sum føðsluatstøðingur kanst tú arbeiða t.d. í stórkøkum, á sjúkrahúsum ella í kantinum.
Tú kanst eisini fara undir framhaldsútbúgving sum t.d. akademigastronom.
Tekniski Skúlin í Klaksvík – www.tsk.fo
Yrkisdepilin – www.yrkisdepilin.fo

robotstxt: allowed

filter: keep


text:
Altingið skal mannast av nýggjum 28. oktober. Mynd: Shutterstock
Vinstri-Grøni flokkurin størst undirtøku í veljarakanningum
2017-10-20 17:09
Regin Winther Poulsen
Íslendingar skulu aftur á val 28. oktobur, eftir at samgongan slitnaði um hálvan septembur. Tað hevur merkt valstríðið, at politiska skipanin hevur verið óstøðug seinastu árini, men flokkarnir leggja annars dent á vælferðarsamfelagið. Veljarakanningarnar geva samgonguni ein smeit, men stóru tapararnir eru lítlu flokkarnir í samgonguni, meðan Sjálfstæðisflokkurin stendur seg betur
Tá íslendingar fara á val leygardagin 28. oktobur, er tað næstan akkurát eitt ár síðani at
Greinin er bert fyri haldarar
Fá skjóta atgongd til greinina Prísir úr 99 krónum um mánaðin
Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg
Dimma Pluss og prent
kr. 129 / mðr
Dimma Pluss
kr. 99 / mðr
Dimma Pluss og Prent 365 dagar
kr. 1548 / 365 dagar
Dimma Pluss 365 dagar
kr. 1188 / 365 dagar


text:
Eg og nakrar vinkonur vóru og hugdu at sjónleikinum: Tey óndu á Tjóðleikpallinum.
Áðrenn eg fór, las eg eitt ummæli, har sagt varð, at hetta var sera týðandi spurningar, ið fram vóru tiknir, men at tað ikki lá nógvur sjónleikur í tí.
Eg eri grundleggjandi ósamd. Hetta var ein framúr væl leiktur sjónleikur. Sum ein griksk tragedia – stutt og greitt. Kórsangararnir stóðu har framman fyri okkum: tvær kvinnur og ein maður, sum spældu leiklutir sum børn, politistar, mammur og pápar.
Ein einføld uppseting, sum nam við tað innasta í mínari sál, og sum enn ikki er farin frá mær.
Tí hesin bloggur.
Eg minnist væl, tá ið hetta hendi við tveimum dreingjum, sum tóku ein smádrong og drupu hann á ein fullkomiliga kensluleysan hátt. Ófatiligt søgdu øll – og tað er tað eisini. Eg las eina bók, sum forlagið Klim gav út stutt eftir, har eg havi yvirskriftina frá: Tá ið vitið svevur.
Tann, ið skrivað hevur sjónleikin, hevur helst eisini kent til hesa bókina og aðrar við, sum hava viðgjørt evnið.
Eg minnist, at eg einaferð sá ein film um ein pínara í einum fongsli – spurt var, um vit øll kunnu gerast so kensluleys, at vit fáa okkum til hetta – og sjálvandi siga vit automatiskt: nei, ikki eg. Men kortini er tað so ræðuliga vanligt, at vit pína eitt medmenniskja – allar tær søgur vit hoyra um framferðir í kríggi, fyriuttan hetta bara at fara í kríggj, so tað at vit fara illa við fangum og fólki annars í reinari hevnisøki ella við tí endamáli at fáa okkurt burturúr: Norski filosoffurin Lars Fr. H. Svendsen, sum skrivaði Ondskabens filosofi, hevði kanska kallað hetta slagið av óndskapi fyri instrumentellan óndskap.
Eitt, sum kom sera væl fram í sjónleikinum, var hetta: Hvussu blind vit í grundini eru, hóast bæði vakmyndatól og menniskju, sum ganga framvið.
Og blind eru vit, má eg sanna, nú Gerhard Lognberg gav listafólki av grovfílini í gjár í tinginum. Hann skírir seg sjálvan at vera óndan. Nú veit eg ikki, hvussu óndur Gerhard er – hann sigst vera blíður maður, soleiðis í allari almindiligheit, men eitt er vist, at tá ið vitið svevur, kemur ódjórið fram!
Og hví eg sigi, at vit eru blind? Jú, tí at reaktiónirnar eru sum ikki eianferð: hatta er bara Gerhard, (fyrr Óli) ongin tekur undir við honum, vit mugu bara gloyma hatta tvætlið, fólk eru ikki so býtt, at tey taka undir við slíkum. Men er tað nú vist? Hevur nakar hugt at atkvøðutalinum hjá Gerhardi?
Nei, um rætt skal vera rætt, so tekur Javnaðarflokkurin og blakar mannin út úr flokkinum – hansara menniskjasýni átti at verið fleiri míl frá einari sosialistiskari menniskjafatan.
So óndskapurin, sum gevur sær útslag í konkretum valdsgerðum – sum t.d. at tú drepur eitt sakleyst barn, og tann óndskapurin, sum Gerhard sigur seg umboða, hava tað til felags, at hann sleppur at hóreiggja sær, so leingi vitið svevur.


text:
Í fyrra dystinum okkara millum, ið eisini var leiktur við Margáir, megnaðu vertirnir at tiltuska sær øll stigini eftir ein verjudyst av rang.
Men vit megnaðu ikki at seta okkara fingramerki á, og tá vit so skoraðu, bleiv málið púra skeivt kolldømt.
Eitt sindur av broytingum eru framdar á okkara liði. Onkur er farin, og onkur er komin, men helst eru vit líka sterkir sum seinast, við vitjaðu við Margáir.
Men skulu vit vinna okkum fulla úrtøku, mugu allir draga somu línu, og tí er tað sera umráðandi, at okkara venjarar fáa stoypt kúlurnar soleiðis, at allar passa til kanónina.
Vit gleða okkum almikið til, at Effodeildin byrjar aftur, og fara talsterk norð at stuðla okkara monnum fram á leið.
Góðan dyst og koyr á, HB!!!!
Allir dystirnir í 15. umfari eru hesir:
2107 Víkingur – ÍF
2207 07 Vestur – NSÍ
2307 B36 – Skála
2307 KÍ – TB/FCS/Royn
2307 EB/Streymur - HB
Mynd: Rakul Hansen


text:
Eg havi arbeitt 5 ár eftir 10. flokk, og kundi hugsað mær at lísið víðari, men tað krevur nakrar lærugreinir á A-stigi - hvussu geri eg?
Hvørjar eru upptøkutreytirnar til master í lóg, og hvat kann masterútbúgvingin brúkast til?
Komandi summar verði eg liðugur sum elektrikari. Eg hugsi oftari og oftari um, at eg kundi hugsað mær at lært til løgreglufólk aftaná. Hvat kann eg gera fyri at sleppa inn á Politiskúla, hóast eg ikki havi miðnám?
Eg ætli mær at supplera nøkur fak á miðnámsstigi. Kunnu tit siga mær, hvussu eg skal bera meg at?
Vegleiðing um innskriving sum sjálvlesandi
Hvør skal gjalda uppihald á skúlaheimi, tá ið lærlingur er í skúla?
Kann lærlingur skifta til aðra útbúgving?
Hvør skal gjalda undirvísingartilfarið og/ella tilfarið til yrkis- ella sveinaroyndir?
Hvussu fæst ein læruplássgóðkenning?
Hvør er mannagongdin við lærusáttmálanum?
Hvussu er lærutíðin hjá lærlingum, sum fara í læru innan skrivstovu- ella handilsyrkið?
Hvussu fær læruplássið lønarendurgjald og ferðaendurgjald?
Hvussu er við løn, feriu, sjúku og líknandi hjá næmingunum?
Kann eg fáa nýtt sveinabræv ella lærubræv, havi eg mista tað burtur?
Hvussu verður lærlingurin innskrivaður til skúlagongdina?
Hvørjar treytir skal ein lúka fyri at fáa stytt lærutíðina?
Er royndartíð hjá lærlingum?
Frá 1. juli 2015 varð royndartíðin broytt til at vera 6 mánaðir. Hetta merkir at fyri lærling og lærupláss, ið skriva lærusáttmálað aftaná 1. juli, verður royndartíðin 6 mánaðir, og báðir partar kunna frítt seta lærusáttmálan úr gildið teir fyrstu 6 mánaðirnar av sáttmálatíðini. Fyri lærusáttmálar, ið eru góðkendir áðrenn 1. juli 2015, er royndartíðin enn tann sama 3. mánaðir.
Upplýsingar um lærlingaviðurskifti eru frá Yrkideplinum www.yrkisdepilin.fo.
Um lærlingur frammanundan hevur lokið ein part av tí útbúgving, sum nevnd er í lærusáttmálanum, kann sáttmálin vanliga bara fevna um vantandi partarnar av verkligu læruni og skúlagongdini.
Um lærlingur, sum við aðrari útbúgving ella viðkomandi starvsroyndum, hevur serligar fortreytir at fara undir ta útbúgving, sáttmálin fevnir um, kann viðkomandi yrkisnevnd samtykkja, at útbúgvingin kann verða stytt.
Um lærlingur og lærupláss meta, at lærlingur lýkur onkra av hesum treytum, t.d. um lærlingur hevur lokið part av skúlagongdini, sum hoyrir til yrkisútbúgvingina lærlingurin er undir, ber til at søkja um stytta lærutíð. Ella um lærlingur hevur viðkomandi starvsroyndir, t.d. hevur starvast við tað sama, sum sáttmálin fevnir um, áðrenn viðkomandi er byrjaður at læra.
Umsókn um stytta lærutíð verður fest á oyðublaðið "umsókn um broyting í lærusáttmála", sum er tøkt her Viðkomandi yrkisnevnd viðger síðan málið á næsta fundi (hvør yrkisnevnd hevur 4 - 5 fundir um árið).
Skúlin, sum lærlingurin skal verða tikin inn á, skal í seinasta lagi 4 vikur áðrenn nýtt skúlaskeið byrjar, senda lærlinginum og læruplássinum boð um, nær skeiðið byrjar og hvussu leingi skeiðið varir.
Hjá læruplássum er bara neyðugt at innskriva lærling til tað fyrsta skúlaskeiðið.
Ja, til ber at fáa nýtt sveinabræv/lærubræv, um tað gamla er burtur.
Tá ið tað kemur fyri, skal Yrkisdepilin hava navn, føðingardag, nær sveinaroyndin/yrkisroyndin er staðin, og hvat viðkomandi er avlærdur sum.
Ofta eru spurningar um lønarviðurskifti, yvirtíð, løn, tá ið lærlingur er sjúkrameldaður, tá ið lærlingur skal í farloyvi í sambandi við barnsburð o.s.fr.
Tá ið lærusáttmáli verður undirskrivaður, verður teigur 5 um lønar- og arbeiðsviðurskifti í lærusáttmálanum fyltur út. Har er viðmerkt hvør lønarsáttmáli er galdandi (millum hvørji yrkisfeløg), hvussu nógvar tímar vanliga arbeiðstíðin er um vikuna og lønarútgjaldsdagur. Sum arbeiðsgevari ella næmingur er best at venda sær til yrkisfelagið, sum er nevnt í sáttmálanum.
Eru spurningar í sambandi við barnsburðarfarloyvi, so er best at venda sær til Barsilsskipanin www.barsil.fo.
Føroyskur skúli
Fyll oyðublaðið "Lønarendurgjald til lærupláss" út, sum er tøkt her
Danskur skúli
Fyll oyðublaðið "Lønarendurgjald og ferðagjald til lærupláss" út, sum er til lønarendurgjald og til ferðagjald, ið er tøkt her
Læruplássið fær endurgoldið lærlingalønina, íroknað frítíðarløn. Lønin kann tó ikki verða hægri enn ásetta minstalønin sambært sáttmála millum avvarðandi yrkisfeløg.
Ferðaendurgjaldið er tilsamans kr. 3.500 fyri hvørt skúlaskeið.
Ferðagjaldið verður bert útgoldið, um so er, at eingir skúlamøguleikar eru í Føroyum til at taka ta skúlagongd, sum hoyrir til læruna. Tað merkir, at um lærlingur tekur eitt ella fleiri skúlaskeið í Danmark, men at hesi skeið kundu verið tikin í Føroyum, hevur læruplássið ikki rætt til at fáa útgoldið ferðagjald.
Tekur lærlingur tvey ella fleiri skeið ísenn, verður bert eitt ferðagjald útgoldið, um so er, at lærlingurin ikki ferðast millum heimstaðin/læruplássið og skúlan meira enn ta einu ferðina.
Í mesta lagi eitt ferðagjald verður útgoldið fyri hvørt skúlaskeið, hóast lærlingur t.d. ferðast millum heimstaðin/læruplássið og skúlan í heyst- ella jólaferiuni.
1) Hjá lærlingum við 9. floksprógvi er lærutíðin 4 ár.
2) Hjá lærlingum við FHS-prógvi er lærutíðin 3 ár.
3) Hjá lærlingum við students-, HF-, HT- ella HIF-prógvi er lærutíðin 2 1/2 ár.
4) Hjá lærlingum við students-, HF-, HT- ella HIF-prógvi og sum harumframt hava FHS-prógv er lærutíðin 2 ár.
5) Hjá lærlingum við HH-prógvi er lærutíðin 2 ár.
Omanfyri nevndu reglur eru galdandi fyri lærlingar, sum fara í læru eftir 1. juli 2006.
Viðv. ad. 1): Lærlingar, sum ikki hava FHS-prógv, skulu taka hesa støðisútbúgvingina í 4 ára lærutíðini. Hetta kann verða gjørt við at fylgja einum FHS flokki ella við at fylgja kvøldundirvísingini á skúlanum. Støðisútbúgvingin skal verða lokin, áðrenn farið verður upp til endaligu royndina í yrkisútbúgvingini.
Viðv. ad 3): Lærlingar við students-, HF- ella HT-prógvi skulu í lærutíðini hava tikið hesar lærugreinir við próvtalinum 6 í miðal í minsta lagi: Virkisbúskapur C, Marknaðarførðsla C, Kunningartøkni C, og eina vallærugrein: Vinnulívsrættur C, Altjóðabúskap B, Marknaðarførslu B, Kunningartøkni B ella eina økislærugrein, sum í minsta lagi er 105 tímar. Lærlingar við HIF-prógvi hava í HIF-útbúgvingini tikið nevndu lærugreinir, men skulu taka málsviðgerðarpartin í lærugreinini Kunningartøkni C, tó ikki, um lærlingur við HIF-prógvi hevur verið við í einari EBG-kapping.
Nevndu lærugreinir kunnu verað tiknar við at fylgja einum FHS flokki ella við at fylgja kvøldundirvísingini á skúlanum. Lærugeinirnar skulu verða loknar áðrenn farið verður upp til endaligu royndina í yrkisútbúgvingini. Avrit av próvskjølunum skulu latast Yrkisdeplinum, tá ið allar lærugreinirnar eru loknar. Eftir 1. juli 2006 stytta hesar lærugreinir ikki lærutíðina.
Øll kravd skúlagongd í sáttmálatíðini, bæði tá ið talan er um støðisútbúgving (samanber ad. 1) og tá ið talan er um stakar lærugreinir (samanber ad. 3) er partur av lærutíðini. Tað merkir, at gongur lærlingur í skúla um dagin, verður ikki drigið frá lønini. Fer skúlagongdin fram í frítíðini, hevur lærlingurin rætt til endurgjald í samráð við arbeiðsgevaran.Lærlingar, sum skulu taka omanfyri nevndu FHS-støðisútbúgving ella lærugreinir, eiga at venda sær til handilsskúlan, sum leggur eitt tímaskema fyri undirvingina í støðisútbúgvingini ella lærugreinunum í samráð við tann einstaka lærlingin.
Lærusáttmálaskjalið fæst á Yrkisdeplinum; virkið kann fáa tað sent ella heinta tað, skjalið kann eisini takast niður av heimasíðu Yrkisdepilsins www.yrkisdepilin.fo undir oyðibløð.
Síðan verður lærusáttmálin fyltur út og báðir sáttmálapartar skriva undir lærusáttmálan. Lærusáttmálin skal verða undirskrivaður áðrenn læran byrjar t.e., at sáttmálin kann í fyrsta lagi taka við sama dag, hann er undirskrivaður.
Umsitingargjaldið, sum er 3000 kr., skal rindast, áðrenn Yrkisdepilin sendir lærusáttmálan aftur til partarnar.
Yrkisdepilin kannar eftir um sáttmálin er rætt fyltur út, og um læruplássið lýkur treytirnar, t.d. um talið av yrkislærdum og talið av lærlingum samsvara, (vanliga skal ein yrkislærdur vera fyri hvønn lærling). Eisini skal vera greitt, hvussu lønin er avtalað millum sáttmálapartarnar, og hvussu nógvar tímar vanliga arbeiðstíðin er um vikuna.
Um lærlingurin hevur lokið prógv aftan á fólkaskúlan, skulu avrit av próvnum verða løgd saman við lærusáttmálanum. Fer partur av læruni fram á øðrum virki (útisetavirki), skal viðmerkjast, hvat virki talan er um, v-tal og tíðarskeið.
Báðir sáttmálapartar skulu skriva undir lærusáttmálan, og er lærlingurin undir foreldramyndugleika, skal verji lærlingsins eisini skriva undir. Um alt er í lagi, letur Yrkisdepilin Mentamálastýrinum lærusáttmálan til góðkenningar. Tá ið góðkenningin er í lagi, verður sáttmálin skrásettur, og sáttmálapartarnir fáa hvør sítt avrit av góðkenda lærusáttmálanum.
Treytir fyri at virki ella stovnur verður góðkent sum lærupláss eru:
Lýkur eitt virki ikki omanfyri nevndu treytir til fulnar, kann góðkenningin verða treytað av, at partur av læruni kann fara fram á øðrum góðkendum læruplássi - tað, sum nevnt verður útisetavirki. Eisini kann virki, sum á onkran hátt lýkur treytirnar ella partar av treytunum fyri læruplássgóðkenning, fáa fyribils góðkenning at taka lærling í læru.
Ein góðkenning er bert galdandi í 5 ár. Er onkur broyting, sum kann ávirka upplæringarumstøðurnar, hevur virkið skyldu til at boða viðkomandi yrkisnevnd frá hesum.
Avgerðir, sum yrkisnevndirnar taka í hesum sambandi, kunnu leggjast fyri eina kærunevnd.
Send tað, sum stendir niðanfyri til Yrkisdepilin
1. Fyll umsókn um læruplássgóðkenning út, sum er tøk her.
2. Skrásetingarprógvið frá vinnuskránni.
3. Sveina-/lærubrævið hjá yrkislærdum á virkinum, saman við váttan um, at yrkislærdur hevur minst 3 ára starvsroyndir innan yrkið, skal sendast við umsóknini.
4. Fyll upplýsingarblað fyri læruplássið út, sum er tøkt her.
Nærri upplýsingar um læruplássgóðkenning eru at finna í Reglugerð um góðkenning av læruplássum, sum er tøk her.
Ein læruplássgóðkenning varir í 5 ár. Tá ið tey 5 árini eru liðin, skal søkjast av nýggjum.
Viðmerkjast skal at innan handils- og skrivstovuyrkið er eitt ófaklært fólk við í minsta lagi 10 ára viðkomandi og skjalprógvaðum starvsroyndum javnsett við ein avlærdan. Tá søkt verður, skal annar partur enn viðkomandi vátta hetta. Yrkisdepilin tilskilar sær rættin at eftirkanna skjalprógvini.
Í § 10 í yrkisútbúgvingarlógini eru tríggjar ásetingar viðvíkjandi útreiðslum í sambandi við skúlagongdina hjá lærlingum.
Í stk. 1 er ásett, at landskassin veitir stuðul til tær beinleiðis undirvísingarútreiðslurnar. Høvuðsreglan her er, at talan er um útreiðslur, sum einki beinleiðis hava við tað einstaka læruplássið ella tann einstaka lærlingin at gera. Sum dømi kann nevnast løn til lærarar, hølisútreiðslur og útreiðslur til útbúnað.
Í stk. 2 er ásett, at læruplássini rinda útreiðslurnar til undirvísingartilfar í skúlagongdini. Her er talan um tilfar, sum lærlingarnir skulu brúka undir skúlagongdini. Í høvuðsheitum er talan um bøkur o.a., sum lærlingarnir sambært lesiætlanini skulu hava.
Stk. 2 ásetir eisini, at læruplássini rinda tilfarsnýtsluna í sambandi við yrkis- og sveinaroyndir. Tað er ikki í øllum útbúgvingum, at serligt tilfar verður nýtt til royndirnar. Í t.d. træyrkjunum verður ein lutur tilevnaður, so sum partur av einari trappu, modell av einum húsið o.l. Undir viðgerðini av lógarbroytingini av hesi lógargrein varð umrøtt, at tann sum rindar eisini hevur ræðisrættin. Við øðrum orðum eiga læruplássini tað undirvísingartilfarið og tilfarið, sum verður nýtt til royndirnar og sum tey hava rindað fyri.
Í stk. 4 er ein sera eintýðug áseting, nevnliga, at skúlagongdin er ókeypis fyri lærlingarnar. Tað merkir, at lærlingar als ikki rinda fyri sjálva skúlagongdina. Leggur lærlingurin pening út fyri bøkur o.a., eigur hann at fáa útreiðslurnar endurgoldnar frá læruplássinum.
Tað kemur stundum fyri, at lærlingur, sum er farin í læru í ávísari yrkisútbúgving, vil sleppa í læru í aðrari yrkisútbúgving, áðrenn tann fyrra liðug. Yrkisdepilin fær í slíkum føri spurningin, um tað ber til, og hvussu ein skal bera seg at í slíkum føri.
Fyrst er at siga, at hevur ein frammanundan ein lærusáttmála við fyritøku, skal hann verða settur úr gildi, áðrenn til ber at gera nýggjan sáttmála. Fyri at kunna seta ein lærusáttmála úr gildi, eftir at 3-mánaða royndartíðin er úti, skulu bæði lærlingurin og læruplássið skriva undir uppá, at sáttmálin verður settur úr gildi. Eru hesar treytir loknar, kann lærlingur gera nýggjan lærusáttmála við somu ella aðra fyritøku og fara undir nýggju útbúgvingina.
Er seinna útbúgvingin nær skyld við ta fyrru, kann lærlingurin søkja um at fáa ein part av lærutíðini stytta. Umsóknin verður send Yrkisdeplinum, og tekur avvarðandi yrkisnevnd støðu til umsóknina.
Tá ið lærlingar skulu til Havnar, Klaksvíkar ella Danmarkar í skúla, er oftast neyðugt at búgva á skúlaheimi. Tí verður ofta spurt, hvør ið rindar uppihaldið. Í yrkisútbúgvingarlógini er einki ásett um tað, og merkir tað tí, at tað ikki er álagt læruplássinum at rinda hesar útreiðslur.
Okkum kunnigt rinda flestu læruplássini vistarhaldið fyri lærlingar sínar, men stuðul verður ikki veittur, og heldur ikki verður nakað alment ískoyti veitt.
Tá ið lærlingar fara til Danmarkar í skúla fær læruplássið eitt fast ískoyti til ferðaútreiðslurnar, sum í løtuni er kr. 3500 fyri hvørt skúlaskeið. Fyri at fáa ferðagjald, skal oyðublaðið Lønarendurgjald og ferðagjald til lærupláss útfyllast og sendast til Yrkisdepilin. Gjørt verður vart við, at ein uppgerð skal vera Yrkisdeplinum í hendi í seinasta lagi 8 vikur eftir hvørt skúlaskeið.
Ivast tú um eina lærugrein ella eitt lærugreinastig, skalt tú seta teg í samband við vegleiðara á tí skúlanum, har tú ætlar tær til próvtøku.
Hevur tú ikki í seinasta lagi 25. februar avtalað próvtøkupensum við skúlan, har tú ætlar tær til próvtøku sum sjálvlesandi, verður innskrivingin ógildað.
Á studentaskúlanum í Hoydølum eru eisini hesar treytir.Tá ið tú hevur innskrivað teg á innskriving.fo, skalt tú umframt prógv (nevnd omanfyri) eisini senda navnabræv/dópsváttan til skúlan, og tá ið skúlin hevur fingið hesi skjøl, fært tú navn á lærarum, sum skulu føra teg upp til próvtøku, og tú fært pensumlista.
Kelda: Sosialurin Holger Arnbjerg (Altjóða Skrivstovan) og Bjørg Róin (lestrarvegleiðari)
Tilmelding sum sjálvlesandi, trýst her
Treytir fyri innskriving sum sjálvlesandi í miðnámsskúla
Sjálvlesandi, sum á sumri fara til próvtøku í lærugreinum á A-stigi í studentaskúla, HH- ella HT-útbúgvingunum, fara til próvtøku sambært teimum gomlu námsætlanum, og próvdømt verður eftir 13-talsstiganum.
Sjálvlesandi, sum á sumri fara til próvtøku í lærugreinum á B- ella C-stigi, fara til próvtøku eftir nýggju námsætlanum og eftir 7-talsstiganum. Nøkur fá undantøk kunnu vera, og tí er tað umráðandi, at tann sjálvlesandi tosar við lestrarvegleiðingina á tí skúla, har hann fer til próvtøku.
Hevur tú ikki eina miðnámsútbúgving á studentaskúlastigikanst tú søkja við einari yrkisligari miðnámsútbúgving. Tó skalt tú hava trýggjar lærugreinir á studentaskúlastigi: Danskt A, enskt B og samfelagsfak C. Les um upptøkutreytir og meiri um útbúgvingina, trýst her.
Til ber at vera sjálvlesandi ella stakgreinalesandi í t.d. Hoydølum, og tú kanst seta teg í samband við ein lestrarvegleiðara á einum miðnámsskúla.
Ber til at taka HF í meire enn 2 ár (3-4 ár), og kann eg fáa studning í t.d. 4 ár?
Tað ber væl til at taka eitt HF-prógv í meir enn 2 ár.
Ætlar tú tær ikki at vera fulltíðarlesandi (2 ár), so skalt tú ið tá tú søkir, gera vart við, at tú ætlar at taka eitt heilt HF-prógv, men sum stakgreinalesandi. Vilt tú tað, skalt tú seta teg í samband við ein lestrarvegleiðara á tí skúlanum, tú ætlar at ganga í, so tit saman kunnu leggja eina skrá soleiðis, at tú aftan á 3-4 ár fært eitt heilt HF-prógv. Søkir tú og sleppur inn, hevur tú tryggjað tær pláss í flokkum í 3-4 ár. Annars kunnu stakgreinalesandi søkja, fram til skúlarnir byrja aftur eftir summarfrítíðina, men umsøkjarar kunnu tá bert sleppa inn, um pláss eru eftir.
Treytin fyri studningi er, at tú sum uppihaldari hevur minst 16 undirvísingartímar um vikuna. Ikki-uppihaldarar, t.e. fólk við ongum børnum, skulu hava minst 20 tímar um vikuna.
Kelda: Sosialurin Holger Arnbjerg, Altjóða Skrivstovan og Bjørg Róin, lestrarvegleiðari.
Tá ið freistin at søkja inn til hægri lestur á Fróðskaparsetri Føroya var úti, vóru 366 umsóknir komnar inn. Av teimum hava 250 fingið boðið lestrarpláss.
Upptøka
Tilsamans 381 umsóknir komu inn til útbúgvingarnar á Setrinum. Av hesum eru 248, sum fáa lestrarpláss í boði eftir summarfrítíðina.
Býtið millum útbúgvingarnar gjørdist soleiðis:
Føroyskt 22
Orkuverkfrøði 20
Lærara 36
Námsfrøði 35
Sjúkrarøktarfrøði 22
Sosialvísindi og samfelagsplanlegging (samfelagsvísindi) 34
Politikkur og umsiting (samfelagsvísindi) 13
Søga (Smátjóðir og altjóðagerð) 24
Master í løgfrøði 24
Master í føroyskum 1
Masterlæra í søgu- og samfelagsvísindum 17
Í ár varð afturat bachelor lestri aftur boðin út MA-lestur: Eftir summarfrítíðina byrja 206 nýggj lesandi sín BA-lestur, meðan 42 fara undir MA-lestur.
Kelda: setur.fo, juli 2015.
Lesandi skulu frammanundan hava bachelor ella samsvarandi (180 ECTS), umframt nóg mikið av løgføði sum part av útbúgving ella royndum.
Ein grundað umsókn verður latin inn, sum er slaka síðu, har umsøkjari greiðir frá viðkomandi royndum og hví hugur er at fara undir hesa útbúgving.
Við útbúgvingini Master í Lóg, um tú hevur bachelor í lóg frammanundan kanst tú arbeiða í rættarskipanini og aðrastaðni, har kravt verður bæði bachelor og master í lóg. Útbúgving við masterútbúgving í løgfrøði – við ongari baceholor í lóg – skulu kunna taka við størvum í hjá tí almenna og privata, har kravið er løgfrøði ella samsvarandi útbúgving.
Einki aldurmark er fyri at taka eina studentssútbúgving. Men á fyrireikingarbreytini skalt tú vera 18 ár fyri 1. sesember, tað árið skúlin byrjar.
Avmarkað er, hvørjar lærugreinir tú kanst taka á A-stigi á fyrireikingarbreytini. Lærugreinirnar eru føroyskt, søga og danskt.
Skal tú hava aðrar læurgreinir á A-stigi, mást tú brúka eitt ár aftrat, enn tey bæði árini fyrireikignarbreytin tekur. Tá kanst tú annaðhvørt vera stakgreinalesandi ella sjálvlesandi. Set teg í samband við ein lestrarvegleiðara á einum miðnámsskúla og fáa gjøllari vegleiðing. Tú skalt hugsa um, at vilt tú sleppa í ein studentaskúlaflokk, eru nærum allir floksfelagir tínir millum 16 og 18 ár. Á fyrireikingarbreytini er aldurin 17 ½ ár +.
Kelda: Sosialurin Holger Arnbjerg, Altjóða Skrivstovan og Bjørg Róin, lestrarvegleiðari.


text:
Í Føroyum krevur Gramex gjaldið inn fyri at brúka útgivnan tónleik í føroyskum útvarps- og sjónvarpsstøðum og á øðrum almennum staði. Onnur helvtin av inntøkunum verður býtt út í tí føroyska tónleikalívinum. Hin helvtin verður býtt millum ta føroysku, donsku og altjóða tónleikaskránna við støði í teimum fráboðanum, sum Gramex fær frá donskum útvarpi og sjónvarpi.
Peningurin, ið kemur aftur til Føroya, verður javnt býttur millum tónlistafólk og plátufeløg. Peningurin til tey føroysku plátufeløgini verður býttur um Framleiðarafelagið, ið er ein samskipan av føroyskum tónleikaframleiðarum.
Býtið fer fram við støði í upplagstølunum hjá teirri einstøku útgávuni. Hvørt ár í januar skulu tey føroysku plátufeløgini tí lata Framleiðarafelagnum skjalprógvaðar upplýsingar um upplagstølini fyri sínar útgávur.
Gevur tú ella títt plátufelag tónleik út í Føroyum, skalt tú altso sjálv/ur síggja til at siga Framleiðarafelagnum frá upplagstalinum fyri útgávuna.
Framleiðarafelagið
Adresse: Tórugøta 14, FO-100 Tórshavn
Telefon: +298213535
T-postur: gramexgissur@gmail.com
Reglur fyri bytid av Gramex-samsyning – Framleidslufelagdi
Verður tín føroyska útgáva spæld í Danmark? (dansk)
Verður tín føroyska útgáva spæld í útlondum? (dansk)


text:
Pinos Genil, har vit skulu búgva og ski á Sierra Nevada 1 til 6 mars 2012
So eru vit á veg hósdagur kl 13:30 og tekum uml 5 tímar at koyra við
pausu
Tíð at strekkja beinini
Steðgaðu við eina bensinstøð
Gudmundur, Torill, Laila og Isak
Vit koyra framvið einari bygd har tað er vanligt at grava inn í fjalli og bara
hava eina
fasadu frammanfyri so tað sær út sum vanlig hús, so búgva tey inni í fjallinum :o)
Uttalaða til vinstu sæst ein skortsteinur til eini hús inni í fjallinum
Fleiri hús inni í fjallinum, mesta man sær er bara ein fasada
Vegirnir er bara skornis ígjøgnum, lendi er væl bleitari enn granitti í
Føroyum, teir
brúka bara eina maskinu at skera ígjøgnum Her eru vit komin til Pinos Genil, her býr Kjetil beiggin hjá Torill
So eru vit komin á hotelli
Laila hevur bundið sær turriklæð og húgvu til túrin :o)
Vegnað sera nógv støv, tí tey umbygdu alt hotelli sum tað var, ætlaðu vit at
flyta
hotell, men eigar var skjótur at vísa okkum spyldunýggar íbúðir, sum hoyrdu til
Hotelli og ja vit tóku av Hettar var betri og mega gott pláss
Uff gott at slanga sær eina løtu
Hmm lækkur at sleppa at sova, spentur til í morgin at standa á skí :o)
Gudmundur sera spentur, mamma sær eitt sindur skeptisk út :o)
Her eru vit til morgunmat á hotellinum, vit vóru positivt yvirraskaði av matinum
:o)
So eru vit uppi á Sierra Nevada, tað var keðiligt veður toka og regn, meðan vit
koyrdu niðan so ongar myndir niðan eftir
Her keypa vit billettir, mamma í ný bundnari húgvu kostaði 85,5€ fyri
okkum 3
Her uppi regnaði ikki, men kavaðaði nakað
So at leiga ski-útgerð, minnist ikki hvat útgerðin kostaði at leiga
Isak hevur góðar royndi og hjálpir Gudmundur í ski-stilvarnar
Enn síggja vit skrappir út
Gudmundur yvast hvat vit eru í fer við, ikki ordiliga gingið upp fyri honum enn
:o)
Her eru vit í lyftini, sum førir okkum upp til uml 3.400 metrar hædd
Nógv skia undir okkum :o)
Gudmundur var ikki heilt tryggur upp, segði einki men men
Høg brekka
Man sær tað ikki heilt á myndini, men tað er mega bratt uppeftir
Nú eru vit komin uppá einar 3.400 metra hædd og sýni er ikki gott í dag
men av tí at tað júst hevur kava, eru bestu líkindi at standa skí, sigur venjarin
Vit gera klárt, vit hava leiga venjaran í 2 tímar til Gudmundur, men hann
brúkti einar 3 min til mín eisini :o) 2 tímar privat
venjari kostaði 86€
Her eru vit næstan klárir, legg til merkis til mína nýggju ski-húgvu
Sådan !!
Gudmundur treivst beinanvegin við hettar, eg hugsið bara um at sleppa úr
styvlunum aftur :o)
Kjetil venjarin, og Gudmundur tóku ein brekku bara beinanvegin :o)
Gudmundur í hopla, eg royni at keypa fisk á FMF
á veg niðanaftur
Gudmundur og Kjetil
So fer Gudmundur sjálvur avstað oman brekkuna
Sær út sum at hann einki annað hevur gjørt. Ketil venjarin segði at Gudmundur
kláraði seg sera sera væl og hevði sera góða balansu, Cool
Nei nei eg datt ikki, bara so móður í beininum og setti meg niður eina løtu,
sigur Gudmundur
Hettar var alt ov strævið fyri meg uff uff, gott at seta seg niður
Teir báðir fóru víðari
Eina løtu kláraði upp
Liggur bara heilt væl fyri, venjarin segði at tað var betri at skia uttan
stavar undir venjing, veit ikki hví men Gudmundur saknaði stavanar
Gudmundur eftir stavunum, hettar tímdi hann ikki at skia uttan stavar :o)
Vit steðgaðu á cafeteria áðrenn leigin gekk heim aftur
So eru vit í lyftini bara vit 3, tey trý skiðaðu allan vegin oman. Gudmundur
vildi eisini men venjarin segði at hann hevði ov lítla venjing til til tað enn.
Kanska í morgin
Nakrar myndir niðureftir
Har skíplássi byrjar er sum ein heilur býður, mega nógv hotellir o a
Uff uff gott at fáa styvlarnar av aftur, vit spurdu um Gudmundur kundi fáa somu
styvlarnar til í morgin, jú einki problem, tey løgdu teir tilsíðis ( góð ráð frá Róa )
Teir báðir hyggaðu sær við at blaka kavabløk
Hotell bygd alla staðnis
Her eru vit á veg omanaftur, men steðgaðu á at taka myndir, nú sýni var eitt vet
betri
Eitt mega gamalt træ í hugnaligu bygdini, har teir kundu hygga sær eina løtu
Venjarin Kjetil við einum "vanligum" giga stórum leyki í hondini
Isak og Gudmundur við á café
Teir sita og hugnað sær við kips og kaku, eisini sluppu teir sjálvir at
pressa appilsinjuice. Kjetil vísir eitt triks við hestaskógvum
Teir royna seg við hestaskógvunum
Grillspjót komi á borði, sær sera gott út
Stórar hestaskóvabrillur :o)
Teir sluppu eisini at síggja teknifilm eina løtu
Teir vóru sera spentir at lurta eftir hesum Argentinaranum, sum spældi blues
Isas tekur sær ein slappara :o)
Kjetil vísur Gudmundur eitt triks
Mega stuttligt
Gudmundur brúkti nógv tíð at lurta eftir tónleikinum
Wrestling skal so heilt sikkurt til eina løtu :o)
Argentinarin kom til Lailu at siga at hann helt at Gudmundur var sera
musikalskur og anbefallaði at fara til undivísing við honum :o)
(helst eisini arva frá mær :o))
Djúpt konsentreraður
Lurtar og lurtar
Isak dugir at spæla gittara
Her royna teir at spæla saman, men Gudmundur dugir ikki at spæla gittara, men
meira at murra til musikkin
Fitti drongurin hjá okkum
Leygarmorgun, Gudmundur er farin niðan á Sierra Nevada aftur við Torill og
Isak at venja at standa á skí. Vit eru eftir og ganga her og taka nakrar myndir
Ein sera vanlig mynd her í Spania, smalt og tættbygt
Her er íbúðin hjá okkum vindeyga til høgru
Inngongdin, era hyggelig og rúmlig íbúð Hygg at sita uttanf hotelli, hettar er tænarin ( haldi hann átti hotelli, sera fitt fólk )
Laila á brúnni
Nógv hús til gæsnar og dunnurnar í ánni
Sera hyggilig bygd Pinos Genil
her skal man also anda inn, ikki gott pláss millum hyllanar :o)
Bilhúsið við mega nógvum stúttum uha uha
mamma bindir hálsturriklæð og húgvu til Gudmundur, FCBarca litir sjálvandi :o)
Gudmundur hyggar sær á gólvinum
egg og salt er uhmmm
So eru vit á veg heim aftur til Altea. Her koyra vit fram við har vanligt er
at búgva inni í fjallinum, mega specielt
So eru vit í Benidorm har Anja býr, hon hevur passa Bobby ímeðan
Gudmundur hevur verði og er sjúkur, havt febur og spý/og annað ...
Næstu myndirnar, Alhambra og Granada


text:
Limadagur var í HB-húsinum týsdagin 22. mars 2016. Nógv fólk høvdu leitað sær í HB-húsið, bæði stór og smá. Henda dagin var høvi at gjalda limagjald og skráseta allar virknar spælarar. Ymisk tiltøk vóru á vøllinum, sum fleiri av venjarunum stóðu fyri. Serliga var løtan, tá effo leikarnir komu á vøllin, sera væl umtókt. Væl dámdu børnunum at spæla bólt saman við effo leikarunum og ikki minst royna at skjóta brotsspark ímóti okkara effo málmanni.
Í húsinum gingu vaflujørnini heit og uttan steðg í góðar tríggjar tímar, og foreldur og børn nýttu høvi til at fáa sær ein góðan drekkamunn. Øll sum rindaðu limagjaldið fingu eina snøgga T-shirt við HB merkinum á, eins og høvi var at keypa effo plakat og aðrar HB lutir. Eisini vitjaði klædnasponsorurin Sportigan og til bar at bíleggja sær nýggju HB draktina.
Eitt frálíkt felagstiltak og vit lata myndirnar tala fyri seg:
Myndir: Rakul Hansen


text:
Annað bind í røðini um William Hammer og Skansadeildina eftir Jógvan Isaksen kemur út á donskum hósdagin 5. oktobur við heitinum "Prædikeren" Týðari er Anya Mathilde Poulsen og Høgni Egholm Magnussen hevur gjørt eina nýggja kápu.
Ein kvinna verður funnin deyð í enum vørubili, og skjótt vísir tað seg, at drápið hevur samband við kvinnur, sum doyðu fyri tjúgu árum síðani. Tá blivu skriftstøð úr Prædikaranum funnin í nánd av teimum deyðu, og soleiðis er eisini nú. Skansadeildin verður biðin um at kanna tey gomlu andlátini.


text:
Individuell OgnarRøkt er ætlað einstaklingum, virkjum og stovnum, ið hava minst 5 mió. kr. í íløgufúsum kapitali. Endamálið við Individuellari OgnarRøkt er at tryggja íleggjarum eitt positivt avkast sum frá líður. Tænastan verður lagað eftir viðurskiftunum hjá hvørjum einstøkum íleggjara.
Serfrøðingar røkta íløgurnar
Í BankNordik hava vit hollan kunnleika og drúgvar royndir við umsiting av partabræva- og lánsbrævaíløgum umframt blandaðum virðisbrævasamansetingum. Hjá okkum hevur tað hægstu raðfesting at tryggja, at býtið millum partabrøv og lánsbrøv altíð er hitt rætta.
Eitt høgt góðskustøði og ein munadygg váðastýring eru grundarlag undir hesi tænastu, ið sum frá líður, skal tryggja tær sum íleggjara góð úrslit, sum ikki eru tengd at yvirskipaðu gongdini á marknaðinum.
Íløguætlan
BankNordik hevur eina langskygda íløgufilosofi, ið byggir á tryggan og støðugan virðisvøkstur. Allar avgerðir viðvíkjandi íløgum verða tiknar við støði í einstøkum metingum og greiningum. Tað tryggjar støðugar og langskygdar íløgur.
Fyrimunir fyri teg sum íleggjara
- Skraddaraseymaðar loysnir til einstaklingar, virki og stovnar
- Stórur dentur verður lagdur á munadygga váðastýring
- Væl spjaddar íløgur minka um váðan og økja møguleikan fyri størri avkasti
- Tíni dagligu bankaviðurskifti vera verandi hjá tínum ráðgeva
- Daglig umsjón og røkt av tínum virðisbrøvum
- Íløgusamanseting og frágreiðingar eftir tínum ynski
Við Individuellari OgnarRøkt ber til at fáa eina tænastu, sum er lagað eftir tínum tørvi og viðurskiftum.
Set teg í samand við okkum, um tú ynskir at fáa meira at vita um Individuella OgnarRøkt.


text:
Fríggjadagin var móttøka í Læknamiðstøðini við Sandin í Klaksvík í sambandi við, at Arnhold Jensen tekur við føstum starvi sum kommunullækni í Norðoya læknadømi 1. desember.
Síðan 1. januar hevur Arnhold verið avloysari á Læknamiðstøðini og sostatt hava hann og familjan longu búð í Klaksvík í nærum eitt ár.
Tað skrivar Klaksvíka kommuna á heimasíðu síni.
- Arnhold og familjan fullu skjótt og væl til, og frá 1. desember er Arnhold at rokna sum fastur kommunulækni í Norðoya læknadømi. Hetta varð hátíðarhildið við móttøku á Læknamiðstøðini í dag, har Beinta Klakstein, forkvinna í Trivnaðarnevndunum í Klaksvíkar Býráð helt røðu og ynskti nýggja læknanum til lukku. Umboð fyri alt heilsuverkið í Norðoyggjum vóru við til móttøkuna, og í røðu síni legði Beinta Klakstein millum annað dent á stóra týdningin og tryggleikan, sum fylgir við starvinum sum kommunulækni, stendur at lesa á klaksvik.fo.
Kelda og lesið meira HER


text:
Skrivað hevur tv » 06 mai 2014, 00:35
Tú samlar bara ymiskar sjattar um tú skiftir fleiri arbeiðsgreinar. Meini tað kostar rættiliga fitt um ein skal flyta eftirlønina. Men samlað gevur tað nokk líka nógv óansæð um tú hevur fleiri sjattar.
Eg havi sjálvur upparbeitt ein lítlan sjatt hjá Havnar Abeiðsmannafelag gjøgnum 10 ár. Og so nú er tað tann tvungna.
Men veit ikki hvussu er við tí nýggja um tú eisin har kanst samlað sjattar. Tað rokni eg við.
"Lower taxes." Then he adds: "I believe you are thinking of reforming your voting system. Be careful of proportional representation. I give you that as a free tip."
Benjamin Netanyahu til Charles Moore hjá The Telegraph


text:
Hvønn sunnudag prædika prestar í kirkjunum í Føroyum.
Vit, sum ikki ganga so nógv í kirkju, vita ikki, hvat teir prædika um, men vit hoyra av og á okkurt, av tí at gudstænastur jú verða sendar í útvarpinum.
Bergur Debes Joensen, prestur, hevur, sum so mangir aðrir prestar, ta greiðu fatan, at hjúnalagið er til fyri at 1) seta børn í verðina, 2) hava ein at vera saman við og 3) at fáa bæði andaligan og kynsligan kærleika frá mótpartinum.
So far so good.
Hjúnalagið er grundað í Bíbliuni, sigur Bergur, nærri frásagt í Fyrstu Mósebók, øðrum kapitli, ørindi 24, har sagt verður, at maður skal fara frá mammu og pápa sínum og halda seg afturat konu síni.
Tí, sigur Bergur, er tað synd at liva saman ógift, at liva saman við sama kyni, at vera ótrúgv, at brúka porno og at skiljast.
Men alt hetta er nú farið á rull, sigur Bergur, tí verða vit so skrubbforvirrað!
Tíðin er forvirrað – ja, skrubbforvirrað. Menniskju vita ikki, hvat vendir upp, og hvat vendir niður. Vita ikki – heldur ikki tey lærdu! – hvat kyn er, og finna nýggjar samlívseindir og noyða málfrøðingar at uppfinna nýggj orð, sum samsvara nýggja hugburðinum. Og tað ger bara forvirringin alt størri, tí har eingin haldgóð grund er, har er einki at byggja á.
(http://www.folkakirkjan.fo/Default.aspx?pageid=6203&NewsItemID=24281).
Úrslitið av skrubbforvirringinum er einsemi, tunglyndi, stríð, fíggjarligur missur, fosturtøka, harmur og ring samvitska og lág sjálvkensla.
Bergur veit, hvør lekingin er: at trúgva upp á Várharra, so er vón fyri tær. Trúgvin fer at venda øllum á aftur, tú verður ikki einsamøll longur, tú verður glað, hevur onki stríð, og klárar teg væl fíggjarliga. Fosturtøku hevur tú ikki fyri neyðini, og tú sleppur undan harmi og ringari samvitsku, og sjálvkenslan verður høg.
Og hvør vil ikki tað? Og man ikki onkur, sum hevur lýtt á, fingið eina vón um, at alt kanska fór at blíva betri?
Tí vit liva jú í eini skrubbforvirraðari tíð, tað hevur Bergur fullkomiliga rætt í!
Men nú vilja LGBT og Humanistafelag Føroya hava, at Bergur tekur orðini í seg aftur, tí soleiðis kann man ikki tosa um fólk.
Hallóv, hvørjari verð liva tit í? Nær hava tit seinast verið í kirkju?
Sjálvandi kann man tosa soleiðis um fólk, eisini tey, sum eru hálv ella heil almenn. Men øll hava vit loyvi at vera ósamd og vísa pástandinum aftur, men vit hava sanniliga ikki lov at geva prestum forboð at tosa, sum teir tosa.
Humanistafelagið vil vera við, at vit eiga øll fólkakirkjuna, tað haldi eg, at tey hava misskilt. Samkynd td. eiga ikki fólkakirkjuna, uttan so at tey lova ikki at vera samkynd. Tað er so einfalt sum tað!
Tað er bara ein prestur, sum alment er komin fram við, at hann vil vælsigna samkynd. Vælsignaður verði hann, sigi eg bara, hann hevur so tulkað kærleiksboðið øðrvísi enn Bergur.
Og eg má siga, sum er, at eg nikkaði fleiri ferðir at uppramsingini, tí sambært hana eigi eg heldur ikki fólkakirkjuna og endi eitt vist stað, har tað er øgiliga heitt!
Um eg altso ikki vendi um og angri, sjálvandi. Altso, um eg nú taki undir við fortreytunum.
Míni ráð skulu vera: Vísið hasum aftur, sum Bergur sigur, men ikki geva honum forboð at tosa, Og eitt aftrat: Tað er so deiliga befríandi at hoyra hetta, her verður onki ballað inn, tað duga prestar jú so ómetaliga væl.
Nei, tú veitst, hvar tú hevur Berg, og tú veitst hvar tú hevur Jens Mortan.


text:
Royndir, ið Heilsufrøðiliga Starvsstovan hevur tikið á aliøkinum A-73 Hvannasund Norður í januar 2017, hava aftur viðført illgruna um sjúkuelvandi ILA virus á aliøkinum. Aliøkið A-73 Hvannasund Norður hevur verið undir herdum eftirliti síðan juli 2016, tá ið aliøkið av fyrstum kom undir illgruna um at vera fongt við sjúkuelvandi ILA virus. Sipað verður til fráboðan til marknaðin 14. og 21. juli 2016. Royndirnar, ið vórðu tiknar í januar 2017, vóru partur av herda eftirlitinum av A-73 Hvannasund Norður.
Tað upplýsir Bakkafrost í skrivi sent miðlunum.
Á aliøkinum A-73 Hvannasund Norður eru 1,2 milliónir fiskar við eini miðalvekt á 2,8 kg rund vekt. Illgrunin um sjúkuelvandi ILA virus er um tveir ringar – annar av hesum er tann sami, sum var undir illgruna um sjúkuelvandi virus í juli 2016.
Bakkafrost er fyrireikað at taka neyðug stig og hevur avgjørt at taka neyðugar atgerðir í stundini viðvíkjandi hesum báðum ringunum. Bakkafrost hevur tikið allan fiskin í fyrsta ringinum (uml. 100.000 fiskar) og fer undir at taka næsta ringin (uml. 90.000 fiskar) beinanvegin. 1 millión fiskar vera á aliøki A-73 Hvannasund Norður eftir at hesir báðir ringarnir eru tiknir.
Fyribilsmetingar vísa, at tøkunøgdin í 2017 minkar við 600 tonsum í kruvdari vekt við tøkuni av hesum báðum ringum. Fyribilsmetingar vísa eisini, at um skundað verður undir at taka allan fiskin á aliøki A-73 Hvannasund Norður, minkar tøkunøgdin í 2017 við 2.400 tonsum í kruvdari vekt.
Aliøki A-73 verður framhaldandi undir herdum eftirliti, og kunnað verður nærri, tá ið endaligu úrslitini av royndunum á aliøkinum eru tøk, og endalig støða er tikin til framtíðar atgerðir.


text:
Monthly Archives: oktober 2015
Umsóknarfreistin til pedagogútbúgvingina er 29. okt. og til Merit-útbúgvingina 1. nov.
Umsóknarfreistirnar til pedagogútbúgvingarnar á Fjarlestrardeplinum eru í dag, 29. okt. (áðrenn midnátt)., og sunnudag 1. nov. (áðrenn midnátt).
Stórur áhugi fyri pedagogútbúgvingini
Stórur áhugi er fyri at lesa til pedagog umvegis fjarlestur. Tórskvøldið 22. okt. var kunnandi fundur um útbúgvingina á Fjarlestrardeplinum og nógv fólk vóru møtt upp, umframt at fleiri fólk norðanfjørðs søgdu frá, at tað tíverri ikki lá fyri hjá teimum at koma til kunnandi fundin.
Kunningarfundur 22. oktober 2015 kl. 19 í Fjarlestrardeplinum
Fjarlestrardepilin í Vági hevur fingið í lag samstarv við UCC Nord skúlan í Danmark um pedagogútbúgvingina sum fjarlestur, soleiðis at lærarar koma úr Danmark til Føroya at undirvísa einum flokki suðuri í Vági í hvussu so er, hvørja ferð eitt nýtt lestrarhálvár byrjar á 2-4 dagar. Hetta er ein stórur fyrimunur, av tí at tey lesandi annars høvdu verið noydd til at ferðast niður til Danmarkar fleiri ferðir um árið.
Pedagogútbúgvingarnar sum fjarlestur í Vági
UCC Nord bjóðar út útbúgvingina sum námsfrøðingur í samstarvi við Fjarlestrardepilin í Vági. Talan er um tvær ymiskar útbúgvingar, ið báðar kunnu takast í Vági, tann eina er tann vanliga pedagog-útbúgvingin yvir fjarlestur, og hin er merit-pedagogútbúgvingin, ið er normerað til 2,5 ár, men verður tikin yvir 3 ár gjøgnum fjarlestur í Vági.


text:
Endamál Heimaforbundsins
Allar kvinnur eru vælkomnar í heimaforbundið - Kvinnufelagskapur Frelsunarhersins
Gudstænasta - Upplýsing - Felagskapur - Tænasta
Endamál Heimaforbundsins
Geva góð ráð í spurningum (málum) sum viðvíkja heimunum. Eggja kvinnum til at vera virknar og menna síni evnir ígjøgnum virksemi í heimaforbundinum. Stuðla og hjálpa øðrum við samfelagsgagnligum arbeiði í nærumhvørvinum.
Søgulig bakgrund
Heimaforbundið hevur haft eitt náturligt støði í arbeiðsskránni hjá Frelsunarherinum síðani 1907. Tá vóru tey fyrstu heimaforbundsmøtini í Eystur - London. Tað var Cathrine Higgins sum var eldsálin aftanfyri. Hon bygdi á ein "Pall" sum "mamman" í herinum, Cathrina Booth og svigardótturin Florence høvðu arbeitt upp.
Í Noreg byrjaði heimaforbundið sítt virksemi í 1915. Tað er ein long og stolt søga. Støðan hjá kvinnuni er ogvuliga nógv broytt frá byrjaninu. Men vit halda at tað enn er tørvur á einum felagskapi fyri kvinnum. Hóskandi til avbjóðingunum í enihvørju tíð arbeiðir heimaforbundið við umstøðunum hjá kvinnunum, og sær tað sum eina umráandi samfundsnyttiga íløga.
Føroyska Heimaforbundið
Í Føroyum byrjaði hetta arbeiði í 1930. Tá sótu kvinnurnar og bundu og seymaði til tey ið trongdu hjálp.
Nú er heimafobundið meira sum ein hugnaløta har vit hava handarbeiði við, hoyra eina góða søgu, fáa ein drekkamunn og sjálvandi syngja vit og hava andakt.
Heimaforbundið hjálpir eisini korpsinum, við at hava eina stóra árasølu (burturlutan) einaferð um árið, og á ymiskan annan hátt.
Heimaforbundið hjálpir eisini missiónslondum.
Hevur tú hug at verða við í hesum felagskapi?
Vælkomin í hølini hjá Frelsunarherinum í Tórsgøtu 19
hvørt Hóskvøld kl 20.00
Limagjaldið er kr 60,- fyri árið.
Yvirlýsing Heimaforbundsins:
Eg trúgvi at kristin heim hava stóran týdning fyri at breiða út kristindómin. Og eg havi tí skyldu mótvegis Gudi, familju og landi at gera mítt besta fyri at kærleiki, ósjálvgøðska og virðing skal ráða í heimi mínum.
Frelsunarherurin
er ein international evangelisk rørsla, ein partur av Alheimskirkuni (Universiellu kirkjuni)
Boðskapurin byggir á Bíbliuna
Tænastan er grunda á kærleik til Gud
Uppgávan er at forkynna Jesu Kristi evangelium, og í Hansara navni møta tørvinum hjá menniskjum uttan mannamun.
Heimaforbundið
bjóðar øllum kvinnum í øllum aldursbólkum til møti hvørja viku í Frelsunarherinum. Tað er umráandi fyri okkum at leggja dent á, at øll eru vælkomin óansæð trúðarrætning og sosialu støðu. Okkara mál er at Heimaforbundið skal upplivast sum ein góður felagsskapur við meining.
Heimaforbundið Uttara sirkul
Býrt tú í eni bygd, har einki Heimaforbund er. Okkara brævaskiftis virke "Uttara sirkul" kann tá vera eitt áhugavert tilboð til tín. Gjøgnum mánaðar - brøv hava vit samband, sum mong dáma væl.
Um tú ynskir at vita meira um Heimaforbundið, so set teg í samband við-
Frelsesarmeen
Avdeling for kvinne-organisasjonene
Postboks 6866 St Olavs pl
0130 Oslo
Telefon: 22 99 85 00
Fax: 22 11 20 63


text:
Aftur í ár fer Vágs kommuna at bjóða ungum í kommununi at gera fyrifallandi arbeiði í kommununi í summar.
Evni: Kunning
Fundarfrásøgn frá 4. býráðsfundi 2013
Fundarfrásøgn frá 4. býráðsfundi í 2013, sum var 15.apríl, er løgd út á heimasíðuna.
Lækka grundstykkjaprísin í Fjallinum
Vágs Býráð samtykti á býráðsfundi mánakvøldið 15. apríl einmælt at lækka prísin á grundstykkjum í Fjallinum úr 100.000 kr. niður í 50.000 kr.
Skrá til býráðsfundin 15. apríl 2013
Rokningar og avgreiðslugjøld broytt
Á býráðsfundinum tórsdagin 14. mars 2013 samtykti Vágs Býráð at gera nakrar broytingar í rokningunum í smb. við leigu av neystagrundum, samstundis sum avgreiðslugjaldið á rokningar varð avtikið.
Les meiri


text:
Vælkomin handan føroyska ælabogan
Ó-søgur av hinum slagnum
Kinna Poulsen heldur fyrilestur um: “Ó-søgur av hinum slagnum - Um samkyndleika í føroyskari myndlist”. Hetta er ein viðgerð av myndlistini hjá føroyskum samkyndum og av samkyndleika annars í føroyskari list. Upptikið í Østrøm, 31. juli 2012 Sí fyrilesturin her.Read more
Frá Ánaniasi til Brahmadellarnar
Turið Sigurdardóttir, professari í bókmentum, heldur fyrilestur um samkynd og samkyndleika í føroyskari bókmentasøgu. Hon kallar fyrilesturin: “Frá Ánaniasi til Brahmadellarnar - Tøgn og tala um samkynd í føroyskum bókmentum”. Hon leggur serliga dent á Ánaniasartátt, sum er skrivaður í 18. øld og tann søguliga samanhangin tátturin er skrivaður í.Read more
Progression for the last Nordic country without equal LGBT rights
10% of the Faroe Islands´ population gathered for the third annual Gay Pride celebration in the small country’s capital city, Torshavn. This is a dramatic change for last Nordic country without full equal rights for its LGBT citizens. Last time a Gay Pride parade was organized in the FaroeRead more
Slóðbrótandi fyrilestrar um føroysk LGBT viðurskifti í Østrøm
Týskvøldið 31. juli kl. 19.00 verður Østrøm karmur um serligt kunnandi kvøld um føroysk LGBT viðurskifti. Talan eru um tríggjar kvinnur, ið fara at tosa um trý áhugaverd og slóðbrótandi evni, ið ongnatíð áður hava verið viðgjørd alment í Føroyum. Turid Sigurdardóttir, professari í bókmentum, fer fyrst at tosa umRead more
Føroyar eru broyttar!
Í dag gingu 5.000 fólk í skrúðgongu í havnargøtum. Eitt tíðliigt tekin um, at fólkið vil einar øðrvísi og rúmligar Føroyar. - Pridin í dag var eitt tekin um at Føroyar eru broyttar. Vit í LGBT høvdu frammanunda sett sum mál, at fáa 1000 fólk til Faroe Pride 2012, atRead more
Øll vælkomin á Faroe Pride!
LGBT: Fríggjadagurin verður litfagur, tá savnast føroyingar fyri at heiðra ymiskleikan og fyri at vísa á, at teir ynskja sær eitt rúmligt samfelag har allir borgarar eru javnsettir. Fyrireikingarnar eru í hæddini, og vit gleða okkum til at bjóða føroyingum eina litfagra Pride, sigur Annika Vang, nevndarlimur í LGBT. PridinRead more
Listaverkini á veg til Skálatrøð
Fyrireikingarnar til stóru vísinda- og listaligu framsýningina, "Hvat er natúrligt?" í Østrøm, eru nú á tí hægsta, og fleiri av listaverkunum hjá teimum 20 ymisku luttakandi listafólkunum, er við at finna vegin fram til hølini á Skálatrøð. Á myndini síggjast Dr. Mariah Schug, granskari og Eiler Fagraklett, samskipari taka mótiRead more
Teknmálstulking til Faroe Pride konsertina
Vit koma at hava ein teknmálstulk luttakandi á Faroe Pride konsertini, soleiðis at eisini deyv og hoyriveik eisini kunnu koma við til tiltakið 27. juli 2012, og fáa alt við, tá vit øll fara at heiðra ymiskleikan í Føroyum.Read more
Borgarstjórin í Reykjavík heldur røðu á Faroe Pride
Borgarstjórin í Reykjavík, Jón Gnarr, verður gestarøðari á stóra Faroe Pride tiltakinum, ið LGBT Føroyar skipar fyri í Havn 27. juli 2012. Jón Gnarr og fylgi hansara eru á almennari vitjan í Føroyum um hetta mundið, og hevur hann sjálvur lagt fram ynski um at luttaka á ársins Faroe Pride.Read more
Ólavsøkan byrjar við Faroe Pride
Ársins Faroe Pride fer alment av bakkastokki 27. juli 2012 og heldur áfram í ein mánað. Umframt stóra almenna skrúðgongu og konsert í høvuðsstaðnum “lítla Ólavsøkuaftan”, verður eisini forvitnislig framsýning, øðrvísi fyrilestrar og kunnandi tiltøk á skránni. Hetta er triðju ferð, at Faroe Pride er á skránni í Føroyum. “Pride”Read more


text:
Orð og lag: Lina Sandell
Týtt: Kajfinn Hammer
1. “Har uppi eingin deyði verður,
ei tár, tí nátt er vend til dag”,
so sang hin lítla svarta Sára,
ein fátæk genta nøgd og glað.
2. “Har uppi eingin verk skal kenna
og eingi pínuróp sum her.
Har andlit Guðs eg klárt skal síggja
og ævigt vera har Hann er”.
3. Ein dagin, sum hon sat so eina,
har kom ein kristniboðari;
hann boðaði um Jesus Kristus,
um barnavinin, sum ber frið.
4. Hon hoyrdi um Hin Nýggja Staðin,
hvørs múrar kallast: Ævig trygd!
Har vil hon standa við í raðnum,
tí hon á Guð sítt lív fekk bygt.
5. Á deyðastrá tó nú hon stríðir
á einum ból’ av hoyggj og strá,
men tó, hitt klára eyga sigur,
at friður vellur hjarta frá.
6. “Har uppi eingin deyði verður!”,
hon syngur, tó hon viknar skjótt.
“Og eingin neyð og eingin vandi
og eingin grátur, eingin nátt!”
7. Alt veikari gerst lítla røddin:
“Ein gyltan Stað, – ein gyltan Stað
og ongan deyð!” – Og við tí treysti,
hon sovnar inn at enda glað.
8. Nú lokkar hon fram tónar klárar,
frá hørpum í Guðs Himli fró;
tí síggj, hin lítla svarta Sára
er hvít sum snjó í Lambsins blóð.


text:
Hevur tú fingið nýggja Á tilboðsblaðið inn um hurðina?
Ja? so hevur tú kanska borið eygað við hesa nýggju uppskriftina. Á roynir sum kunnugt, at leggja fokus á at fáa føroyingin at minka um matoyðsl. Eitt er sikkurt, og tað er at tað munnu vera fá, sum duga at kóka røttu nøgdina at spagetti. Tað loypur altíð av! Men nú kanst tú nýta avlopið, til hendan lætta rættin.
Tú finnur alla uppskriftina á heimasíðuni hjá Á sum er HENDAN.
Eg rokni enntá við at børnini høvdu dámað hetta, og tú kanst saktans tøma køliskápið fyri eyka fyllu.
Vælgagnist.
M&K


text:
Rokna var við einum torførum dysti móti liðnum á fjórða plássið, men uppgávan gjørdist ein heilt onnur tá vit mikudagin vóru í Runavík har teir næstbestu hjá NSÍ tóku ímóti okkum.
Last Updated on fríggjadagin, 01. juli 2016 16:31
Sæð: 1724 ferðir
Føroysku U18-genturnar eru í hesum døgum í Litava har tær luttakað í menningarkapping hjá UEFA. Tær hava fingi eina flúgvandi byrjan uppá kappingina og tveimun tryggum sigrum í tveimun teimun fyrstu dystunum. Við á landsliðnum eru okkara Anna Sunadóttir Hansen, Durita Hummeland og Durita Mikkelsen.
Last Updated on mikudagin, 29. juni 2016 23:47
Sæð: 1707 ferðir
Fjórði dystur í hálva aðru viku verður mikudagin við Løkin í Runavík. Mótstøðuliðið úr Runavík, NSÍ, liggur undan dystinum, sum bestir av teimum næstbestu, á einum fjórða plássi, javnir í stigum við GizaHoyvík á triðja plássinum.
Last Updated on týsdagin, 28. juni 2016 19:35
Sæð: 1641 ferðir
20 Apríl spældu vit í ódnarveðrið á Argjum móti AB. Dysturin, sum higartil er tað mest skuffandi úrslitið í ár, endaði við javnleiki 1-1. Nú møttu vit AB aftur og nú skuldu vit hevna okkum.
Last Updated on hósdagin, 23. juni 2016 19:31
Sæð: 1533 ferðir


text:
Semingsstovnurin "loddar dýpið"
“Vit “føla okkum fyri”, og meira havi eg ikki at siga.” Tað var stutta viðmerkingin frá Terja Sigurðssini, semingsmanni, sum beint eftir døgura kallaði partarnar í verkfallinum/verkbanninum saman á Hotel Føroyum.
Vit fingu hesar myndirnar av Hotel Føroyum. Myndirnar tók Birgir Waag Høgnesen.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
MBF umhugsar at finna annað orð fyri "brek"
13-02-2017
Eitt orð er ikki einans eitt orð, heldur forkvinnan í MBF, sum skipar fyri pallborðsfundi um orðið "brek"
Bert tú eitt brek?
Hevur tú eitt brek?
Ella ert tú bara brekaður?
Tað er spurningurin, sum verður vendur á pallborðsfundum, sum Meginfelag teirra, ið bera brek skipar fyri hesa vikuna.
Mánakvøldið kl. 19 er pallborðsfundur í Bókasavninum í Klaksvík, og mikukvøldið klokkan 19 er fundur í Bókasavninum við Løkin í Runavík.
Tóra við Keldu, forkvinna í MBF, vitjaði morgunsendingina.


text:
Í hesum døgum luttekur Runavíkar havn á altjóða ferðskipastevnuni Seatrade Europe í Hamburg, sum er størsta ferðaskipastevna i EVROPA. Runavíkar havn luttekur á føroyska básinum saman við umboðum frá Faroe Ship, MB Tours, Klaksvíkar havn og Tórshavnar havn. Fyri Runavíkar havn luttaka Magnus Rasmussen, borgarstjóri, og Rannvá Troest. Messan varar í tríggjar dagar, frá 27 - 29 september. Fleiri enn 250 útstillarar frá 50 ymiskum tjóðum luttaka á messuni umframt ein ørgrynna av vitjandi. Ferðalagið verður aftur í Føroyum hóskvøldið.
27.09.2011
Runavíkar havn á Sea Trade Europe í Hamburg
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík
- Málningaframsýning á Skála
- Ruskplássið í Oyndarfirði stongt
- Kunning um barnaansingargjøld í samband við verkbannið


text:
Í samband við bygdastevnuna á Skála verður stórur plantumarkanður í Ítróttarhøllini á Skála um vikuskiftið
Í døgunum 17. og 18. mai verður bygdarstevna á Skála, har ítróttarøkið í bygdini verður karmur um flestu tiltøkini. Millum annað verður aftur í ár skipað fyri stórum plantumarknaði í Ítróttarhøllini, har snøgt sagt alt fæst til urtagarðin. Felagið Skála Stuðlar hevur keypt yvir 1500 plantir úr Danmark. Talan er um nógv ymisk sløg av plantum og summarblómum í øllum hugsandi litum og skapum.
Umframt hetta fæst eisini ymiskt annað til urtagarðin, so sum pottar og havamøblar. Sum nakað nýtt kemur nýggi og spennandi handilin: "For ever" úr Kvívik við til tiltakið í ár. Hesin handilin selur forkunnugar møblar og vatnkør til urtagarðin.
Fyrireikararnir vóna at bygdafólk og gestir taka væl undir við tiltakinum og njóta hugnaliga umhvørvið í ítróttarhøllini.


text:
Í dag hava løgmaður og ymsir skutilsveinar roynt at politisera mótmæli í morgin. Vónin er sjálvandi at styggja nøkur burt, at fáa skilagóð sambands-, fólkafloks-, miðflokka- og sjálvstýrisfólk at halda seg burtur. Vónandi fer hetta ikki at eydnast, tí hetta tiltakið er ikki partapolitiskt!
Mótmæli snýr seg um rættarsamfelagið: Eru vit øll fevnd av landsins lógum? Skulu landsstýrisfólk brúka vit og skil? Skulu tey uppføra seg ábyrgdarfult, ella spæla høgt spæl í matador við landsins pengum? Er tað í lagið at lúgva og bedraga, bert tí tú ert í landsstýrinum? Skal serfrøði ella trúgv vera avgerandi í politiskum milliardaavgerðum? Og skal tað vera í lagið, at ein løgmaður svíkjur allar sínar mest basalu skyldur og brúkar undanførsluni, tað havi eg ikki skil uppá?
Hetta hevur einki at gera við, um tú hevur ein ella annan politiskan lit, hetta snýr seg um virðing fyri okkara politisku skipan, og tað snýr seg, um vit skulu lata okkara land fara til helvitis, tí landsins stýri ikki skilur sína uppgávu og enn minnið er ført fyri at útføra hana.
Onkur ynskir uttan iva nýval, well tað er ikki tað hetta snýr seg um. ABDH samgongan er vælkomin at halda fram, men neyðugt er, at tey, ið ikki megna sítt starv verða skift út.
Kári P. Højgaard hevur víst so stórt ósketni, og hevur í fleiri førðum roynt at dult upplýsingar, ið vístu hvussu nógvar milliardir hansara tunnil kann kosta okkum, og hvussu langt úti vánaligt handverki í tunnilslóggávuni er. Hann tykist enn ikki at fata, hvussu galið tað stendur til, og er í besta fallið ótrúliga seint fatandi og í versta fallið ein gemenur bandittur.
Løgmaður er eitt stás, men hann hevur síðstu dagarnar endurtikið, at hann ikki hevur, fer ella kundi droymt um, at hildið sína eftirlitsskyldu við landsstýrisfólkunum. Hetta er ein katastrofa, og kundi havt kostað føroyingum upp til tríggjar milliardir, um ikki onkur annar hevði rópt varskóð. Hetta átti at fingið øll í Sambandsflokkinum at rakna við og sett ein annan mann í løgmanssessin. Tað kann ikki vera í áhuganum hjá Sambandsflokkinum at øll virðing fyri politisku skipanini hvørvur.
Gamaní, nøkur politisk ungmannafeløg eru millum fyriskipararnar, men tílíkt hevði neyvan verið fyriskipað uttan okkara eldhugaða ungdóm. Við at bjóða fakfeløgum og ja, faktiskt øllum við, hava tey gjørt tiltakið tvørpolitiskt. Hetta snýr seg um, at savna allar føroyingar, ið ynskja at skil skal koma aftur á her í landinum, at vitan skal virðast og ábyrgd takast í álvara. Savna allar føroyingar, ið vilja byggja land!
Um tú ikki fert til mótmæli í morgin, so ert tú við til at tryggja, at óskilið og avmonteringin av reiðiligheit í polikki stendur við og versnar. Eg fari at mótmæla, kemur tú við?


text:
U17 gentur: Tóku sett frá favorittunum
Føroysku landsliðsgenturnar spældu sín fyrsta dyst í kappingini í morgun kl 8 í Ikast í Danmark. Mótstøðuliði var Danmark, sum er at rokna sum ein favorittur í kappingini.
Føroyska liðið byrjaði sera trilvandi, og spælið var merkt av nervum, og Føroyar taptu tvey tey fyrstu settini greitt, men í 3. setti kom vend í, og vit vunnu settið 25-21.
Men taptu síðani 4. sett greitt.
Venjarnir eru væl nøgdir við at vinna eitt sett ímóti Danmark.
Úrslitið var sostatt:
Føroyar-Danmark 1-3 (13-25)(14-25)(25-21) og (12-25)
Næsti dystur hjá føroysku gentunum byrjaði kl 16. føroyska tíð, har mótstøðuliðið er Noreg.
Dystirnir verða vístir beinleiðis her: http://www.volleytv.dk/


text:
Stuðlar
Info til limir
Dáma okkara síðu á facebook
Kalendari
Nýggjur 2. liðsvenjari
Vit eru sera spent at kunngera, at vit nú hava undirskrivað sáttmála við nýggjan 2.liðs venjari. Nýggi venjarin hjá 2.liði… Les meira
Nevndin hevur skipað seg av nýggjum
Stór útskifting hevur verið hjá nevndini í ár. Fýra nevndarlimir eru farnir frá, Ólavur í Ólavsstovu, Malan á Dunga, Asfinnur… Les meira
Venjingartíðir í vetur
So er nýggja fótbóltsárið so smátt við at vera farið í gongd, og øll lið felagsins eru byrjað at venja… Les meira
Aðalfundur 2017
Mánadagin 13. februar verður árligi aðalfundurin hjá ÍF Føroyum avhildin. Fundurin verður hildin í veitsluhølinum á Oyrasundskollegiinum kl.20.00 Av tí,… Les meira


text:
Endamálið við at gera eina djúpa landboring er fyri tað fyrsta at koma ígjøgnum basaltið og fáa staðfest, um siliciclastic sedimentir (ið ofta eru góð goymslugrýti) og móðurgrýtið (løgini, har kolvetni stavar frá) eru til staðar, og hvat slag av grundfjalli fjalir seg undir basaltinum. Eisini er ætlanin at fáa staðfest, hvussu gamalt tað elsta basaltið er.
Hóast fleiri boringar eru gjørdar í føroyska basaltøkinum, er tað enn ikki eydnast at koma niður um basaltið. Staðfestingin av, hvat fjalir seg undir basaltinum er av alstórum týdningi fyri framtíðar kolvetnisleiting, tí omanfyri nevndu sedimentir og serliga móðurgrýti eru fortreytir, sum skulu til, um vit skulu halda fram við at leita eftir kolvetni í føroyskum øki.
Ætlanin er eisini at kanna, um ein tílík boring kann gerast á ein slíkan hátt, at hon seinni kann nýtast til at framleiða orku.


text:
- Hetta eru so rá tøl, at tað er ringt at siga fyri vist, men útfrá hesum sær betur út í ár, sigur Janus Vang, stjóri á granskarasetrinum INOVA, um nýggjasta yvirlitið yvir, hvussu nógvar føroyskar gentur hava tikið av HPV-koppingartilboðnum.
Í nýggjum yvirliti hjá Landsapotekaranum, sum Dimma.fo hevur fingið, sæst, at nýtslan av HPV-koppseting vaks og var í hæddini í 2013, tá ið tilsamans 2.970 skamtanir vóru givnar. Hesi tølini eru eitt sindur ring at samanbera við heldur Janus Vang, tí tey vísa ikki hvørjum aldursbólki genturnar eru í.
- Tann stóri spurningurin er, hvussu nógvar 12 ára gamlar gentur taka av tilboðinum. Sambært Hagstovuni blivu umleið 340 gentur føddar í Føroyum í 2003, og um man samanber tey tølini skuldu tey ligið á 680 um árið, av tí at tvær sproytur verða givnar. Um hesi tølini passa so liggur 2016 næstan uppi á 100 prosentum um tað heldur fram árið út, sigur hann.
Tó heldur hann, at tølini fyri undanfarnu árini liggja alt ov langt niðri.
- Krabbamein er ein so mikið álvarslig sjúka, og tað at lívmóðurhálskrabbi ofta rakar ungar gentur fær heilt ávarsligar avleiðingar - bæði tí hann kostar lív, men eisini tí hann ávirkar góðskuna hjá teimum, ið yvirliva.
Mett verður í Danmark, at koppingarevnið hevur bjargað umleið 270 lívum síðan 2009, tá koppingarevnið kom undir barnakoppingaskipanina.
Kjakið um hjáárin av HPV-kopsetingini tók dik á seg í 2013 og alsamt fleiri valdu koppingarevnið frá. Hetta sæst eisini aftur á føroysku tølunum frá Landsapotekaranum, sum fullu frá 2970 skamtanum í 2013, niður á 907 í 2015 og heilt niður á 399 í 2015.
- Tað vísindaliga kjakið um HPV hjáárin er farið, sigur hann og sipar til nýggjastu kanningina, ið kom út í juni 2016, har 11 danskir læknar frídøma HPV-koppsetingina fyri álvarslig hjáárin (sí meira her).
Tó heldur hann at tær, sum hava hesi sokallaðu hjáárinini skulu takast í álvara, so at tær kunnu fáa ta røttu diagnosuna og hareftir røttu viðgerð.
- Hjáárinini koma ikki harfrá, men tað er ringt at skifta meining hjá fólki og fáa tey at lurta eftir vísindaligum viðmælum, tá tey longu eru blivin bangin.
At tølini fyri hálvárið 2016 síggja betur út enn undanfarnu árini, heldur hann verða gleðiligt, men skulu framvegis lesast við fyrivarni, tá man enn ikki veit, hvussu nógvar av teimum 12 ára gomlu gentunum taka av tilboðnum.
- Tað má gerast klárt, at samanhangurin millum hjáárin og koppingarevnið ferð aftaná ferð eru avvíst og at betri kunning má út, fyri at fáa fólk at velja at koppseta døtur teirra, sigur Janus Vang.
Les meira um yvirliti frá Landsapotekaranum her


text:
Nobel heiðurslønin í bókmentum, mann roknast sum størsti heiður ein rithøvundur kann fáa. Tær verða latnar í dag, klokkan 12 føroyska tíð.
Í fjør blivu nógv fólk tikin á bóli, tá kendi amerikanski tónleikarin og yrkjarin, Bob Dylan, fekk heiðurslønina.
Hvørt ár eru nógv fólk, ið gera gitingar um, hvør rithøvundur er mest sannlíkur at vinna heiðurslønina í ár. Langir listar eru gjørdir við hesum gitingunum, og í ár eru tveir íslenskir rithøvundar nevndir, rættiliga ovaliga á listanum. Tað upplýsir íslenska ríkisútvarpið, RÚV.
Talan er um rithøvundarnar Sjón og Jón Kalman Stefánsson.
Sjón er kendur fyri bøkurnar "Skugga-Baldur" og "Mánasteinur". Jón Kalman Stefánsson er m.a. kendur fyri tríverkið, "Himmiríki og helviti", "Einglanna sorg" og "Mannsins hjarta".
Teir báðir, Sjón og Jón Kalman Stefánsson, liggja á 10. og 11. plássi á listum yvir sannlíkar vinnarar til ársins Nobel heiðursløn.
Umframt íslendingarnar báðar, liggur eisini norski Jon Fosse rættiliga ovaliga, nevniliga á einum 5. plássi. Jon Fosse er m.a. kendur fyri bókina "Út at sjala ross", ið er týdd til føroyskt.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Í døgunum 14. til 16. september var forsetin í hollenska fótbóltssambandinum, Michael Van Praag, ið eisini er starvsnevndarlimur í UEFA, á stuttari føroyavitjan. Soleiðis skrivar FSF í tíðindaskrivi. Endamálið við túrinum var at hyggja nærri at umstøðunum í føroyskum fótbólti, og fáa meir kunning um úm- og útbyggingina av Tórsvølli.
- Tað hevur stóran týdning fyri okkum øll, FSF og feløgini, og annars øll, ið varða av føroyskum fótbólti, at starvsnevndarlimir í UEFA vísa áhuga fyri Føroyum og føroyskum viðurskiftum. Tað er av týdningi, at nevndarlimirnir í UEFA fáa innlit í føroyskan fótbólt, sigur Christian F. Andreasen, forseti í Fótbóltssambandi Føroya.
Hósdagin var fundur millum Van Praag, Christian F. Andresen, FSF-forseta og Virgar Hvidbro, aðalskrivara í Fótbóltssambandi Føroya. Endamálið við fundinum var at geva Michael Van Praag innlit í føroyskan fótbólt, og hvussu UEFA og eisini Hollenska fótbóltssambandi kunnu verða ein hjálp.
Fríggjadagin varð farið til Klaksvíkar, har heilsað varð uppá umboð fyri KÍ og Klaksvíkar kommunu. Harafturat fekk Van Praag eisini heilsað uppá hollendska konsulin í Føroyum, Hanus Hansen, reiðara í Klaksvík.
Seinnapartin fríggjadagin møtti Van Praag Anniku Olsen, borgarstjóra í Havn, og seinast á skránni var framløga frá Rúna Abrahamsen, arkitekti, viðvíkjandi útbyggingini av Tórsvølli.
- Sjálvt um hollendska fótbóltssambandið er væl størri enn okkara, so opnar ein slík vitjan fyri øktum samstarvi millum fótbólssambondini, sigur Christian F. Andreasen við heimasíðuna hjá FSF.


text:
Tá flogvøllurin varð longdur fyri seks árum síðani, stóð J&K Petersen fyri at leggja asfalt á, men nú er ivi sáddur um góðskuna av hesum asfalti. Vága Floghavn hevur fingið serfrøðingar at kanna asfaltið, og teir hava staðfest, at tað ikki hevur ta góðsku, sum tað eigur at hava. Kitty May Ellefsen, forkvinna í nevndini fyri Vága Floghavn, sigur, at tey hava tosað við arbeiðstakaran, men at partarnir ikki hava funnið eina semju í málinum. Sýn og meting hevur verið gjørd, men partarnir eru framvegis somikið ósamdir, at málið nú endar í Gerðarrættinum, sum skal taka støðu til, um asfaltið er í samsvari við tað, sum partarnir avráddu frá byrjan.
Leiðslan í Vága Floghavn heldur tó ikki, at tað er ráðiligt at bíða eftir avgerðini hjá Gerðarrættinum, og hevur tí avgjørt at gera nakrar ábøtur á seks ára gamla asfaltið longu í summar.


text:
Um nakrar fáar dagar gongur túrurin heim til Føroyar
, og ikki minni enn tvey brúdleyp
standa fyri framman. Ivin um hvat eg skuldi fara í, byrjaði beinanvegin vit fingu innbjóðingarnar, og eg havi havt eyguni opin síðani. Mín innara Emma Gad
gjørdi um seg: ikki ein svartan kjóla, helst ikki reyðan, og so aldeilis ikki hvítan. Kjólin skal koma niður á knæ, og má ikki vera ov niðurringaður, og man má ikki hava naknar akslar til vígsluna. So at siga almenn vitan um man gongur upp í slíkt. Kortini vænti eg ikki at brúðarpørini fara at hugsa stórliga um hetta; vit skriva 2013, so slíkir siðir hava ikki eins stóran týdning, ið teir høvdu fyrr. Og eg má viðurkenna, at eg havi bæði verið í brúdleypum og dópum í svørtum kjóla.
Eg prátaði við Sunnvá um hvat vit skuldu finna uppá, og hon spurdi hví sjeikurin og eg ikki fóru í tjóðbúnan. Og so verður, og eg gleði meg.
Annars ber til at fáa inspiratión um hvat at fara í frá bloggarunum Emily her,
og Line her
og her


text:
Nýggjur stjóri í Christian í Grótinum-samtakinum
Eftir 13 ár í starvinum sum stjóri í Christian í Grótinum samtakinum, hevur Eyð...
Fólkatalið minkað í summar
Eins og undanfarin ár, minkaði fólkatalið í Føroyum eitt vet, nú hægri lærustov...
8401 kontur verða strikaðar: Eigur tú pengar í Danmark?
Skat – tað er skattamyndugleikarnir í Danmark – hava í nøkur ár arbeitt við at ...
Í lagi at skattgjaldarin endaði við rokningini
Evropeiska tónleikakappingin, Eurovision, sum varð hildin í Keypmannahavn í 201...


text:
“Endamálið við fyrispurninginum er at útvega vitan, ið kann nýtast sum grundarlag til at viðgera, um talan er um kommunalt virksemi, ið eigur at vera partur av roknskapinum hjá kommununi. Talan er um stovnarnar “Páls Høll” og “Vágs Ítróttarráð”.”
Hetta stendur í eini drúgvari umbøn frá Fíggjarmálaráðnum til Vágs Kommunu, eftir at kommunan hevur boðað frá, at hon umvegis Vágs Ítróttarráð hevur í hyggju at byggja eina marghøll. Tað kemur afturat Páls Høll, sum kommunan í fleiri umførum hevur hjálpt fíggjarliga. Kommunan er av somu orsøk eisini umboðað í nevndini.
Vágs Kommuna sjálv hevði ikki havt møguleika at bygt hvørki Páls Høll ella eina marghøll, tí tað er tað ikki pláss fyri á fíggjarætlanini. Kommuna kom sum ein av teimum seinastu niður um eina álíkning í skuld, og slapp tá úr haftinum, sum fylgir við eini stórari skuld. Hevur ein kommuna meira enn eina álíkning í skuld, sleppur hon so at siga einki at gera uttan við loyvi frá almennu myndugleikunum.
Stór latent skuld
Verður skuldin í Páls Høll og nú marghøllini løgd omaná kommunalu skuldina, fer hon langt upp um eina álíkning, og so verður kommunan aftur bundin niður av myndugleikunum. Spurningurin er, um tað er í lagi at leggja stórar verkætlanir, sum vanliga eru kommunalar, í sjálvsognarstovnar, og soleiðis sleppa undan at økja um kommunalu skuldina. Spurningurin er eisini, um Vágs Kommuna heftir fyri nakrari skuld í sjálvsognarstovnunum.
Tískil spyr Fíggjarmálaráðið bæði um fleiri upplýsingar fyri íløgurnar og fyri raksturin.
Ráðið vil vita samlaða byggikostnaðin fyri hallirnar báðar, hvussu nógv kommunan hevur játtað og so framvegis. Og so hvør veitir langfreistaðu fíggingina og til hvørjar treytir – tá snýr tað seg um kostnað, áramál, trygd, herundir kommunalar bindingar.
Fíggjarmálaráðið vil eisini vita meira um raksturin, millum annað hvussu kommunan hevur bundið seg mótvegis stovninum ella veitarunum.


text:
NAX hevur tikið eina nýggja framkomna GPS skipan í brúk. Skipani er sera væl egna til toymismennandi tiltøkini sum vit fyriskipa.
Gps – skipanin er so framkomin, at hon eisini kann brúkast til at leggja postar inn, t.d. við søguligum støðum, filmar ella myndir.
Skipanin virkar soleiðis, at vit leggja postar inn í skipanina, sum lutakaranir skulu ganga fram á. Tá tey eru á positiónini, plingar ein spurngur ella uppgáva upp.
Í fakligum arbeiðshøpi kunnu uppgávurnar vera faklig innlegg sum virkið ynskir at starsfólkini skulu læra. Tað kann t.d. tað vera nýggj strategi, arbeiði við trygd ella okkurt heilt annað.
Skipanin kann eisini brúkast sum trivnaðarkanning.
Øll úrslit kunnu útskrivast, soleiðis at virkið kann máta uppá vitan ella trivnað.
Vit vegleiða og seta sama eina skrá eftir kundans ynski.


text:
Camping leiga
Føroyar:
Skotti.fo leigar nýggjan
autocampara út
Campingútleigan 264900 Leigar út (13/07-12) og hevur facebook " campingutleigan og teltsøla ", email camping@olivant.fo
Adventures for all Vestmanna
Fiskog fritid Vestmanna
Magni Fles Klaksvík 213950 haldi hann leigar vognar út, GIVIN hevur selt alt
Kunningarstovan visit Faroe, hevur bæði summarhús og aðrar upplýsingar
Danmark:
Ølstykke
Campingudlejning bíligur
campingútleigari og greiðar reglar
DK-Campingudlejning eitt sindur dýrari leiga, men sera greiðar reglar
Kattegat Camping Udlejning
Herning Camping Udlejning eingir prísir á síðuni, einki depositum
Campingliv Midtjylland. Eitt sindur dýrt í hágsesong, men býligt í lágsesong
KBH Campingudlejning Eitt sindur dýrt
Blueline Camping Udlejning Keypmannahavn


text:
Munurin í kappingartreytunum er óhugnaligur
Almennu Bústaðir hava munandi betri kappingarfyritreyir enn tað privata. Eyðgunn Samuelsen, landsstýriskvinna finst at privatum, tá hon heldur átti at tryggja javnar kappingarfyritreytir, fyri at tryggja, at verulig ferð kemur á bygging av leigubústøðum.
Vit vilja øll fáa fleiri leigubústaðir. Men tað almenna er ein stór forðing fyri meirbygging. Almennu Bústaðir hava óendaligar fyrimunir fram um privat, og tí hendir so lítið. Ójøvn kapping skapar kyrrstøðu.
Munurin í kappingartreytunum er øðiligur. Búðstaðir fáa ókeypis grundøki frá kommunum, meðan privat mugu rinda grundøkið. Í Tórshavn tosa vit um milliónir fyri grundøkið.
Bústaðir hevur almennar pengar og hevur avgjørt at 30% av byggikostnaðinum ikki skal forrentast. Tað merkir, at 30% av kostnaðinum ikki skulu rindast.
Lat okkum taka eitt dømi við aktuellari bygging av lestarbústøðum.
Á Finsen hevur kommunan latið grundstykki og bygningin fyri 1 krónu. Harafturat hevur kommunan bundi seg til at rinda uml. 16 mió. kr. fyri klimaskerm við meira.
Búðstaðir sleppur harumframt undan at rinda 30% av kostnaðinum, tí tað ornar teirra almenni pengakassi.
Í Marknagilið byggir sp/f Mark lestraríbúðir. Felagið hevur rinda milliónir fyri grundøkið og planering. Eingin stuðul frá kommununi og landið rindar ikki tey 30% av kostnaðinum, sum landið gerð fyri Bústaðir. Ein privatur má jú rinda kostnaðin og tað er bara leigarin at senda rokningina til. So kappingin er óhugnaliga ójøvn.
Almennu Føroyar, eisini Eyðgunn Samuelsen, landsstýriskvinna, hava givið hesum nýggja felag, sp/f Mark sera ágangandi og negativa umtalu av projektinum.
Heldur átti landsstýriskvinnan at tryggja privatum somu sømdir, sum almennu Bústaðir fáa.
Tá høvdu privat kunna bjóðað munandi lægri leiguprís til tey lesandi og til onnur. Søgan hevur prógva, at privat duga betri enn tað almenna. Og tað mest eyðsýnda, tá hevði verulig gongd komi á bústaðarbygging.
Tað almenna er, við Bústøðum, størsta grundin til, at bústaðir mangla.
Jørgen Niclasen, tingmaður
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Ein sólskinssøga á vetri
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
1. Hvør er orsøkin til og tankin aftanfyri at skerja málsligu krøvini til allar næmingar sum heild í nýggju miðnámsskúlaskipanini?
Viðmerkingar
Nýggja miðnámsskúlaskipanin er skerd nógv á málsliga økinum soleiðis, at einastu krøvini um at læra fremmandamál umframt enskt eru á komandi hugbreyt, har næmingarnir skulu lesa 2 mál (velja millum danskt, franskt, spanskt ella týskt) umframt føroyskt og enskt, og á fyrireikingarbreytini, har næmingar skulu lesa 1 mál umframt føroyskt og enskt (velja millum somu mál sum á hugbreytini). Talið á hesum næmingum í samlaðu miðnámsskúlaskipanini samsvarar javnan við umleið 30%. So staðfestast kann, at eftir loknan fólkaskúla kann væntast, at 70% av føroyskum skúlaungdómi ikki fer at lesa annað enn móðurmálið – føroyskt – og so enskt, hóast løgtingslóg um gymnasialar miðnámsútbúgvingar §1, stk. 5 sigur: ”Næmingurin skal læra at virða og røkja sína egnu mentan, eins og hann skal læra, at aðrar mentanir og onnur samfeløg kunnu byggja á onnur virði enn hansara egnu.” Um somu tíð sum danskt sum kravd lærugrein er strikað, og danskt er vorðið vallærugrein, er eisini skrivligi parturin í enskum skerdur. Hetta er fyri ein stóran part av næmingunum ein stór skerjing í málsliga skúlaarbeiðinum, og harvið sjálvandi eisini í førleikunum.
Í námsætlanini, sum er skrivað til lærugreinina føroyskt í nýggju miðnámsskipanini, stendur m.a.: Undirvísingin í føroyskum hevur til endamáls, at næmingurin: mennir sínar lesi- og skriviførleikar umframt síni samskiftisevni, ognar sær vitan um føroyskar bókmentir, umframt innlit í norðurlendskar og alheims bókmentir, skapar sær eina heildarfatan av føroyskum máli og málrøkt, bæði í samtíðini og í søguligum høpi, verður tilvitin um málið sum samskiftisamboð og samskiftismiðil, verður tilvitin um málsligt fjølbroytni og stíllegur, o.s.fr. Líkt er til, at Mentamálaráðið/Fíggjarmálaráðið í nýggju miðnámsskúlaskipanini vil hava lærarans arbeiði at rætta og vegleiða skert til hálvan klokkutíma fyri hvønn stíl. Tað samsvarar við tað, sum verður brúkt til at rætta próvtøkustílar. Men tá skal bert eitt próvtal ásetast – einki skal rættast, og næmingurin skal ikki fáa stílin aftur við viðmerkingum og góðum ráðum.
Sambært § 60 í nýggju undirvísingarkunngerðini skal næmingurin ”javnan hava at vita, hvør fakliga støðan er, og hann skal somuleiðis hava eina nágreiniliga lýsing av veikleikum og dygdum í hansara skrivligu avrikum”. § 65 í somu kunngerð ásetir, at ”Skrivligar venjingar í lærugreinum, sum hava fingið tillutaða næmingatíð, skulu verða eftirmettar, og fleiri eftirmetingarhættir skulu verða nýttir, har ímillum
Hesar orðingar benda á, at Mentamálaráðið hevur ætlað, at lærarin skal gera eitt seriøst arbeiði at vegleiða næmingarnar og hjálpa teimum at menna skrivliga førleikan – sum neyðugt er, um næmingurin skal læra av tí, ið hann skrivar. Men tá ætlanin samstundis er at skerja arbeiðstíðina, ið lærarin skal leggja í henda part, niður í helvt, er ilt at síggja, at hetta er annað enn føgur – men innantóm – orð! Skal fakligi førleikin í føroyskum varðveitast – og vónandi styrkjast – má lærarans lutur í hesum arbeiði takast í størsta álvara. Tað krevur, at hann fær tíð at geva hvørjum næmingi sær fakliga vegleiðing og góð ráð.
Tíverri er líkt til, at henda skerjing í arbeiðstíð lærarans at rætta og vegleiða næmingin, er rættiliga stór í flestu lærugreinum – og tað fer sjálvsagt at merkjast á fakliga støðinum so ella so. Royndir í Danmark eru, at lærarar sjálvir skerja talið av ritgerðum, ið næmingarnir skulu lata inn, so tær samsvara við ta arbeiðstíð, lærarin fær til at rætta og vegleiða. Verður tað veruleikin, verður talan um eina MUNANDI skerjing í skrivliga arbeiðinum – ikki minst í skrivligum føroyskum – ein førleiki, sum frammanundan er ein stór avbjóðing fyri føroyskan skúlaungdóm, sum m.a. Landsroyndirnar í Fólkaskúlanum vísa!
Á Løgtingi, 24. apríl 2013
Hanna Jensen


text:
Svensku heilsmyndugleikarnir eru í løtuni í holt við, at seta seg í samband við hundraðtals fólk, ið møguliga eru vorðin smittaði við meslingum. Tað skrivar danska blaðið, Politiken. Í býnum Gøteborg eru átta fólk vorðin smittaði av sjúkuni. Øll hava tey havt samband við tann sama persónin, ið fyrst varð smittaður. Viðkomandi hevði verið og ferðast í suður-Evropa, har meslingar eru meira útbreiddir enn í norður-Evropa.
Tá onkur er blivin smittaður av meslingum, skal viðkomandi inn í eitt rúm fyri seg sjálvan. Tað er týdningarmikið, at ein, ið er smittaður, t.d. ikki situr í sama bíðirúmi sum onnur fólk.
Nú verður dúgliga arbeitt við, at finna útav hvørji onnur fólk tann persónurin, ið fyrst varð smittaður, hevur verið í samband við, síðan smittan var staðfest. Hetta er eitt stórt arbeiði og Sahlgrenska Universitetssygehus í Gøteborg, har allir átta meslingatilburðirnir eru staðfestir, hava kallað eyka arbeiðskraft inn, meðan trupulleikin stendur á.
Fólkini ið møguliga eru smittaði skulu upplýsa um møgulig sjúkueyðkenni, og um so er, koma til kanningar.
Higartil eru bert átta tilburðir staðfestir, og tí meta myndugleikar, at har er tamarhald á støðuni. Meslingar eru tó ein álvarslig sjúka, ið smittar nógv, og tí er sera umráðandi at fáa skil á støðuna skjótt.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Tað hendir seg meira enn so, at stórar fyritøkur av óvart gera lýsingar, ið kunnu tulkast sum rasistiskar ella sexistiskar.
Í fjør fekk fyritøkan, Dove, ið framleiðir húðkrem og annað, nógvan kritikk fyri eina lýsing, ið bleiv tulkað sum rasistisk. Lýsingin vísti eina myrka kvinnu, ið lat seg úr einari blusu, og tá høvdið kom undan blusuni aftur, var kvinnan hvít. Tað tóktist sum, at hon "lat seg úr húðarlitinum" og gjørdist ein betri kvinna, tí nú var hon hvít.
Dove tók lýsingina niður eftir ein dag og kom við einari almennari umbering.
Nú er tað svenski mótarisin, H&M, ið fær nógvan kritikk. Talan hesu ferð, er um eina mynd av einum myrkum drongi, ið er ílatin eina hettutroyggju har tað stendur "kulasta apan í skóginum" á (en. "Coolest monkey in the jungle").
H&M hevur longu tikið myndina niður og biður um umbering. Tey ætla tó framhaldandi at lýsa við somu hettutroyggjuni, men nú skal tað vera eitt hvítt barn, ið skal vera í troyggjuni.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Føroya Handilsskúli fer frá komandi ári at bjóða leiðarum og starvsfólkum útbúgving innan logistikk og flutning í Føroyum. Í september 2008 er ætlanin at bjóða út breytina Altjóða flutningur og logistikk á Akademiútbúgvingini á Føroya Handilsskúla.
Nógv eru virkini í Føroyum, sum dagliga arbeiða við logistikk og flutning, eitt nú virkir innan framleiðslu, flutning ella tænastu annars.
Endamálið við útbúgvingini í Altjóða flutningi og logistikk er at førleikamenna lesandi til sjálvstøðugt at kunna arbeiða við at greina, planleggja og verkseta loysnir, ið breitt viðvíkja altjóða flutning og logistikk – í privatum og almennum virkjum.
Útbúgvingin Altjóða flutningur og logistikkur er ein Akademiútbúgving – stytt AÚ. AÚ er til rætta til tey, sum hava fulltíðarstarv og fegin vilja hava eina framhaldandi útbúgving. Útbúgvingin er skipað sum parttíðarlestur, har til ber at taka eina samlaða útbúgving ella at taka støk modulir. AÚ gevur møguleika fyri framhaldandi lestri á diplomstøði.
Á útbúgvingini verða m.a. viðgjørd evnir sum logistikkskipan, supply chain management, strategiir innan forsýning, veiting, fyriskipan og distributión, eins og evnir og viðurskifti, ið knýta seg til altjóða flutning. Lesandi gera tvær størri verkætlanir, sergrein og endaliga verkætlan. Tá er møguligt at arbeiða við evnum og trupulleikum, ið knýta seg til egið virkið.
Ætlanin er at bjóða fyrstu lærugreinina Logistikkur út í september 2008. Eru nóg nógv sum tekna seg, verður eisini flokkur stovnaður á Kambsdali.
Tilmeldingarfreistin er 18. august, innskrivingarseðil til allar lærugreinir á Akademiútbúgvingini er á heimasíðu Handilsskúlans, www.fh.fo
.